Misi Menghalau Lalat – episod 3

Hai apa khabar? Bagaiimana puasa anda? Semoga tenang dan riang menyambut ramadan bersama keluarga. Bagaimana pula persiapan berbuka? Sudah pastinya ratu dapur tidak menang tangan menyediakan pelbagai hidangan lazat untuk seisi keluarga atau para pelanggan. Namun kita sememangnya tidak boleh menafikan antara musuh utama kita di dapur adalah lalat. Adakala rimas juga dibuatnya.

DAPUR YANG KOTOR DAN BERBAU SEMEMANGNYA MENJADI TUMPUAN LALAT

Kita kembali ke petua orang tua-tua. Gunakan sahaja serai wangi sebagai medium membasmi lalat. Selalunya di spa banyak menggunakan bahan semula jadi seumpama ini dan ia boleh dipraktikkan di kediaman sendiri. Malah sesuai juga untuk hindari serangga seperti lalat.

Seburan dari ‘jus’ serai wangi, bukan sahaja menyegarkan tetapi boleh menghalau lalat di ruang kediaman kita terutama dapur dan ruang makan. Kisar sahaja secekak serainya dan masukkan secawan air atau lebih. Biarkan beberapa jam sehingga dapat jus serainya dan ditapis. Air tersebut bolehlah dimasukkan ke dalam bekas semburan dan sesuai untuk anda sembur lalat yang bermaharajalela itu.

Mudahkan….

IDEA

Selain untuk semburan , ia juga boleh anda praktikkan sebagai pencuci lantai terutama jika dapur basah anda agak melekit dan berbau.

Bila melakukan aktiviti di kebun bersama pasangan atau rakan, anda kerap dihurung nyamuk. Pada hal, rakan anda lagi sorang tu tak kena teruk macam anda. Nanti mesti kawan anda akan cakap

“Kau ni darah manis sangat sebab tu nyamuk suka.”

Betul tak? Hakikatnya ada 7 faktor lain menyebabkan anda menjadi tarikan nyamuk. Antaranya adalah:

1. Kandungan karbon dioksida tertalu tinggi

Menurut kajian, karbon dioksida yang dihasilkan oleh manusia melalui pernafasan berupaya menarik minat nyamuk terutamanya nyamuk betina. Nyamuk betina mempunyai receptor untuk mengesan kandungan bahan ini di dalam udara. Ini bermakna, nyamuk mudah mengesan kehadiran anda.

Namun, nyamuk lebih tertarik kepada orang yang menghasilkan karbon dioksida pada tahap yang tinggi. Kebiasaanya yang menjadi mangsa gigitan nyamuk terlebih dahulu adalah meraka yang mempunyai body mass index yang tinggi seperti wanita hamil kerana mereka akan menghasilkan jumlah karbon dioksida pada tahap luar dari kebiasaan.

2. Darah “O”

Kajian terbaru mendapati mereka yang mempunyai darah dari jenis “O” 2xganda lebih menarik perhatian nyamuk berbanding darah jenis “A”. Darah “O” jenis darah yang pekat dan digemari nyamuk mungkin kerana kandungan yang lebih lazat.

3. Suhu badan yang tinggi

Mereka yang baru lepas beriadah dan sedang mengandung atau mungkin mempunyai masalah darah pekat mempunyai kadar suhu badan yang tinggi berbanding normal. Tinggi suhunya tidak lah seperti demam dan pengidap sendiri pun tak sedar akan peningkatan suhu dalam badan.

Nyamuk tertarik dengan anda yang berbadan lebih panas dari biasa disebabkan ia nak tumpang untuk menghangatkan badan juga. Alang-alang dia menumpang menghangatkan badan, menjamu terus.

4. Anda yang baru bersukan/bersenam

Dalam satu tahap dan kondisi tertentu anda melakukan senaman mahupun bersukan akan meningkatkan quantiti yang dihasilkan permukaan kulit. Asid latrik yang terhasil menjadi perangsang kepada aphrodisiac nyamuk. Hal ini juga mengakibatkan 50% peluang anda digigit nyamuk lebih tinggi.

5. Jenis mikro pada kulit

Jika anda kerap di gigit nyamuk di bahagian kaki terutamanya ketika sedang tidur, ini menunjukkan jenis dan bilangan mikro organisma yang terdapat pada permukaan kulit kaki anda banyak. Mikro organisma mudah membiak pada permukaan kaki kerana ia antar tempat yang terdedah dan selalu terdedah kepada kotoron terus. Banyak mana, kuat mana pun anda sental kaki atau permukaan kulit anda, ia tetap tidak berjaya memusnahkan mikro organisma ini jika tidak menggunakan sabun anti bakteria yang betul.

6. Elak pakaian berona gelap

Nyamuk tertarik dnegan pakai berwarna gelap di sebabkan oleh haba yang tersimpan dan diperangkap oleh pakaian berwana ini. Seperti punca badan yang panas, nyamuk dekat anda yang berpakaian hitam untuk memanaskan badan. Sebab tu, bila anda melakukan aktiviti di dalam hutan, nyamuk dah macam lebah enghurung anda jika berpakaian hitam. Betul tak?

Dalam era pembangunan yang pesat ini, semakin ramai warga bandar yang terpaksa memilih untuk mendiami kediaman bertingkat seperti apartment dan pangsapuri. Jarang sekali dapat merasai kehijauan rumput dan keempukan tanah. Tambahan pula, hutan konkrit yang mengelilingi sekitar kota boleh menambahkan stress dan pencemaran. Oleh kerana itu, setiap ruangan yang ada haruslah dimanfaatkan dengan baik oleh penghuni. Balkoni ataupun berandah merupakan salah satu ruang yang boleh anda variasi kan penggunaannya. Selain boleh digunakan untuk menyidai jemuran, ruang balkoni juga boleh dijadikan sebagai tempat untuk menghilangkan stress dan tempat seisi keluarga bersantai pada hujung minggu yang nyaman.

Sama ada anda mempunyai balkoni yang luas, mahupun balkoni dengan kawasan yang terhad, sudah tentu anda mahukan ruang tersebut sentiasa rapi dan cosy. Tentukan terlebih dahulu konsep apa yang ingin anda ketengahkan. Ambil kira keluasan dan cara penggunaan agar bersesuaian dengan perabot dan perhiasan yang dibeli. Pelbagai tema boleh dipilih bagi mendapatkan balkoni yang cantik termasuklah variasi dari konsep moden, kontemporari dan tropikal. Dinding yang kosong boleh dihias dengan tanaman pokok kecil atau tumbuhan menjalar yang sekaligus akan membuatkan balkoni anda lebih menarik. Ia juga akan menyerlahkan lagi kehijauan dan memeberikan rasa yang menyegarkan.

Banyak lagi langkah-langkah yang boleh anda ikuti demi menjadikan balkoni anda sebuah ruang santai yang sentisa ‘hidup’ dan ceria, seperti ;

TAMAN BALKONI

Tiada apa yang lebih menyenangkan daripada tumbuhan hijau yang subur dan segar selepas seharian meluangkan masa didalam pejabat. Tanaman hijau memberikan udara dan pemandangan yang mengasyikkan. Selain itu, tumbuhan hijau juga dapat mempengaruhi suhu kediaman anda menjadi lebih sejuk dan nyaman. Anda juga dapat memanfaatkan ruangan ini menjadi kebun mini dengan menanam sayur-sayuran untuk kegunaan memasak. Herba dan rempah yang berasal dari iklim tropika Malaysia juga memang mudah untuk hidup, walaupun dengan penjagaan yang minima.

LANTAI BARU

Jika balkoni anda terasa suram dan hambar, anda boleh pertimbangkan untuk menukar lantainya. Pendedahan kepada cahaya matahari, hujan dan kelembapan boleh menyebabkan lantai balkoni lebih cepat haus dan buruk berbanding lantai didalam rumah. Pencemaran udara juga sedikit sebanyak menyumbang kepada pemudaran warna jubin diluar. Jadi dengan menukar kemasan lantai, balkoni akan mempunyai wajah baru yang lebih segar dan menarik. Lantai kayu sesuai untuk mereka yang meminati gaya kontemporari, dan rumput sintetik pula untuk material yang tahan lasak tanpa perlu penyelenggaraan yang kerap. Pelbagai pilihan terdapat dipasaran, dan yang pasti, lantai dapat menambah karakter sesuatu ruang. Jadi jangan takut untuk bereksperimentasi dengan warna dan corak yang terang atau abstrak.

ITEM DIY

Untuk peminat DIY, tidak ada yang lebih memuaskan daripada menambah sentuhan peribadi anda sendiri untuk membuat ruangan tampak persis perwatakan tuan empunya. Walaupun sesetengah projek DIY akan memakan masa yang sedikit panjang, tetapi aktiviti ini sangat kos efektif dan menjimatkan.  Anda boleh luangkan hujung minggu dengan membina rak untuk pasu bunga atau tempat duduk daripada kayu palet sebagai aksesori di balkoni. Ia amat versatile, mudah untuk diubahsuai mengikut kesesuaian atau kehendak dan yang paling penting, murah.

Ramai yang tidak sedar akan cara mudah untuk rezeki masuk dalam rumah. Dalam menghias juga kita mudahnuntuk menjemput rezeki masuk kedalam rumah kita sebenarnya, tetapi dan bagaimana mungkin ramai yang diluar sana masih ada yang tidak tahukan.

IMPIANA nak share tip macam mana nak bagi rezeki masuk dalam rumah kita. Mudah sahaja, perkara utama kena tahu ialah mesti ada sikap rajin bertanggung jawab. Kemudian pastikan rumah sentiasa dalam keadaan yang sentiasa bersih dan harum. Mudah kan!

Langkah seterusnya, banggun seawal pagi buka pintu dan tingkap rumah biarkan udara segar masuk kedalam rumah dalam sekitar jam 7 pagi, amalkan dan sering bersedekah itu pastinya menjadi amalan mulia dalam kehidupan harian kita.

Bagi yang mempunyai halaman, jangan biarkan ia tidak terurus, tanam pokok yang mudah dijaga, sedap mata memandang. Biarkan halaman anda dengan rumput yang pendek dan selesa untuk anda sekeluarga besantai pada bila-bila masa. Inshaa Allah pintu rezeki rumah kediaman anda akan terbuka.


Struktur Kemas Kayu Balau Jadikan Kediaman Ini Lebih Menonjol

Penggunaan elemen landskap yang minimum bertujuan untuk menonjolkan nilai arkitektural yang terdapat pada banglo dua tingkat setengah ini. Pemiliknya Morgan telah memberi kepercayaan penuh kepada Supercool Creative Culture Sdn. Bhd. untuk menata hias keseluruhan laman rumah supaya tampak kemas dan rapi. Untuk memenuhi permintaan pemilik, pereka telah memberi keutamaan kepada reka bentuk struktur pergola di bahagian balkoni dan reka bentuk pagaran. Keseluruhan reka bentuk menggunakan kayu balau yang berkonsepkan moden.

Di samping itu juga, pintu pagar automatik turut direka bentuk mengikut reka bentuk bingkai kayu pada dinding tembok pagar. Penggunaan kayu balau menyerlahkan rona warna eksklusif pada reka bentuk tersebut. Untuk mengurangkan impak pada dinding tembok pagar, beberapa jenis softscape di bahagain dalam lot turut ditampilkan. Penggunaan tumbuhan renek seperti Codieum variegatum, Zephyranthes rosea memberi kepelbagaian warna pada lantai laman. Untuk memberi impak vertikal pada latar dinding, penggunaan tumbuhan yang memerlukan penjagaan minimum seperti cycas spp., yucca dan pohonan bonsai yang menghijau meredupkan pandangan pada ruangan ini. Jom kita lihat hasil sentuhan Supercool ini.

Penulis blog we tell sweet stories atau lebih mesra di kenali dengan nama Zuraidah, merupakan ibu kepada kembar perempuan. Dalam kesibukan masa bekerja dan menguruskan rumah tangga, pemilik tetap memberi ruang dan masa untuk menata laman kediaman dan mencipta sebuah ruang pelbagai fungsi untuk kegunaan keluarga. Laman kediaman ini telah mengalami beberapa fasa perubahan mengikut peredaran masa dan keperluan aktiviti penghuni kediaman. Pemilik juga telah meletakkan sepenuh tenaga, hati dan perasaan untuk mewujudkan persekitaran yang selesa untuk mereka sekeluarga dan untuk kebaikan proses pembesaran si kembar yang sedang mula mengenal dunia. Maka, tercetuslah laman kasih sayang di ilhamkan oleh pemilik.

Idea tercetusnya konsep dan reka bentuk laman ini bermula apabila pemilik melancong bersama keluarga ke negara-negara beriklim sejuk terutamanya Perancis. Sepanjang pengembaraan, pemilik akan memerhatikan reka bentuk kediaman dengan reka bentuk menarik untuk di jadikan idea dekorasi rumahnya. Kesempatan ini juga diambil untuk membeli produk dengan harga berpatutan dan akan di gunakan untuk menata kediaman, seperti penggunaan jubin dan hiasan lain yang di beli dari flea market atau Sunday market.

Apabila melancong bersama keluarga, tempat yang wajib di kunjungi ialah pasar-pasar yang menjual barangan-barangan menarik yang boleh di beli sebagai buah tangan dan di aplikasikan di rumah supaya terpahatnya ingatan dan pengalaman ke tempat-tempat tersebut,” terang pemilik membuka bicara.

Pada awal pembinaan laman ini, pemilik cuba mengetengahkan konsep Mediterranean. Namun, kekangan keadaan untuk mendapatkan barangan yang mampu menonjolkan konsep tersebut menyebabkan pemilik cuba menggabungkan reka bentuk Mediterranean dan Inggeris. Penggunaan jubin import pada dinding tempat pemanggang dan ruang  mencuci tangan berjaya menonjolkan konsep  Mediterranean  yang cuba diketengahkan oleh pemilik.

Ruang ini merupakan lokasi yang sering di gunakan untuk  berkumpul dan menghabiskan masa bersama-sama oleh kami sekeluarga. Malah kembar saya gemar melakukan aktiviti di luar rumah justeru ia di reka bentuk mengikut kesesuaian mereka. Laman hadapan ini juga sering digunakan sebagai ruang  menjalankan aktiviti barbeku bersama saudara-mara dan sahabat handai yang sering berkunjung ke rumah ini,” tambahnya lagi tersenyum mesra.

Pembinaan laman bermula di sisi kanan kediaman menempatkan  pemanggang dan ruang mencuci tangan kerana aktiviti barbeku merupakan aktiviti kegemaran dan sering di lakukan keluarga ini. Hanya elemen ini yang kekal di laman ini, mana kala yang lainnya sering bertukar ganti dari segi peletakan dan ada juga yang dibuang terus.

Apabila si kembar semakin membesar dan lebih gemarkan aktiviti beridah di luar rumah, maka tercetusnya idea untuk membina sendiri sebuah playhouse.  Pengalaman si kembar mengembara ke luar negara dan mengunjungi rumah-rumah ladang cuba di aplikasikan di laman rumah ini. Malah telah menjadi rutin mereka apabila selepas pulang dari sekolah, si kembar akan menghabiskan masa di dalam pondok ini sementara menunggu ibunya pulang,”tambah Zaidah lagi.

Pondok ini merupakan ruang eksperimentasi si kembar. Malah mereka sering diingatkan supaya tidak memotong pokok-pokok bunga yang terdapat di laman rumah. Hanya tumbuhan yang telah layu dan bunga-bunga berguguran sahaja boleh diambil, dan sentiasa diterapkan andai ingin tinggal di dalam suasana yang selesa dan baik maka mereka perlu memelihara persekitaran yang dimiliki sekarang.

Pemilihan pokok dan tumbuhan dalam menghias laman rumah ini lebih berkonsepkan  perennial garden iaitu tumbuhan yang bermusim dan di gabungkan dengan tumbuhan yang mempunyai pelbagai warna. Perennial hanya bertahan antara 3 bulan hingga 6 bulan sahaja menyebabkan pemilik akan menukar tumbuhan-tumbuhan berbunga setiap 5 bulan. Antara tanaman yang digunakan seperti Angelonia salicariaefolia, Rosa spp., Euphorbia pulcherrima, Celosia cristata dan  Impatiens balsamina.

Pemilik juga berpendapat untuk mengindahkan laman dengan tumbuhan pelbagai warna, tidak perlu membeli pokok-pokok hiasan yang mahal. Cukup sekadar membeli tumbuhan dalam lingkungan harga RM 10.00 hingga RM 20.00. Lebih baik  jika kita pandai mencari kedai yang ada menjual tumbuhan di dalam poly bag pada harga 3 beg RM 10.00, paling penting peletakan dan gaya menghias serta kreativiti pemilik akan menyerlahkan rupa bentuk tanaman hiasan tersebut.

Kebiasaannya, bila tanaman dah berusia sudah pasti hasilnya semakin berkurangan. Letak lah baja apa pun sekali, struktur pokok sukar untuk dipulihkan. Jadi ada yang akan kata mabuk daun dan tebang je pokok yang dah tua.

Sebenarnya, pokok tua pon boleh diremajakan melalui cantuman atau kaedah kahwin pokok. Kebanyakkan penggiat industri banyak menggunakan kaedah ini. hasil perkahwinan ini, pokok bukan sekadar lebih cepat matang malah menghasilkan buah lebih berkualiti dengan cepat dan rendang. Boleh petik tanpa perlu guna galah atau tangga tau.

1. Pilih batang pokok yang sihat dan berukuran lebih daripada 2 inci lebar.

2. Potong bahagian batang yang tidak diperlukan. Tempat yang akan dijalankan proses kahwin nanti perlu 4 hingga 6 kaki tinggi dari tanah. Selebihnya dipotong keseluruhan. Sebelum dipotong, pastikan gergaji atau pisau yang digunakan bersih dan tajam bagi mengelak bakteria membiak.

3. Potong sedikit bahagian kulit pokok mangga dengan menggunakan pisau sebagai poket untuk cantuman anak pokok baru

4. Sediakan tunas atau ranting berukuran 1 kaki yang sesuai untuk cantuman dan di potong baji di bahagian pangkanya. Buang semua daun kecuali daun pucuk yang paling muda.

5. Letakkan ranting yang telah dibaji tadi ke dalam poket yang telah disediakan. Dan pastikan bahagian baji bersentuhan dengan dahan. Ikat dengan tali rafia untuk mengukuhkan kedudukan ranting pokok baru.

6. Sapukan cat kalis air bagi mengatasi serangan penyakit pada bahagian dahan yang di potong,

P/S: Untuk peringkat awal tumbesaran tunas cantuman, ia memerlukan sokongan. Ikat pada pandang besi atau buluh buat sementara waktu sehingga betul-betul kukuh.

Perasan tak kenapa masyarakat Eropah menjadikan lemon itu antara buah wajib dalam masakan atau pun minimum mereka. Paling tidak, air masak kosong mereka pun mesti diisi dengan 1 atau dua keping hirisan lemon. Sebenarnya, lemon mempunyai banyak khasiat. Antaranya adalah seperti berikut:

1. Minum segelas air lemon panas setiap hari mampu mencegah sel kanser dari aktif

2. Masukkan 2 hinngga 3 iris lemon di dalam segelas air panas mampu menjadi air alkali

3. Amalkan minum air suam yang diletakkan beberapa hirisan lemon setiap pagi untuk tujuan penghadaman

4. Masukkan beberapa hirisan lemon di dalam air sejuk dan dibiarkan 1/2 jam. Air tadi mengandungi vitamin C tambahan yang diperlukan badan

5. Air lemon panas berupaya mengawal kadar pembengkakan pelbagai jenis tumor

6. Pengambilan jus lemon secara rutin mampu mengawal tekanan darah dan mengelak saluran darah tersumbat

7. Kandungan vitamin C yang tinggi di dalam lemon membantu meningkatkan sistem imun badan

8. Air lemon merupakan duretik semula jadi. Ia mampu membantu menyingkirkan cecair dan toksin dalam badan.

9. Hati adalah agen yang memproses darah dan mengendali pembuangan toksin dalam badan. Oleh itu, hati perlu sentiasa dicuci bagi memastikan segala sisa yang terpendam dapat dikeluarkan sepenuhnya. Air lemon mampu mencuci toksin yang tersisa di dalam hati

10. Kandungan vitamin C di dalam lemon memainkan peranan penting bagi mengekalkan kulit yang sihat

Oleh itu, pastikan setiap kali anda ke pasar. Pastikan lmon antara barang wajib di dalam senarai belian anda


Buat Sendiri Cendawan Batu Gunakan Surat Khabar, Botol Terpakai dan Simen

Bahan-bahan:
Campuran simen (1:3) simen+Pasir
Botol kaca terpakai
Pinggan sebagai acuan cendawan
Surat khabar lama
Dawai jaring
Cat mengikut kesesuaian
Gam art putih
Plastik

Cara-cara:
1. Alas pinggan dengan plastik dan tuangkan simen sedikit di dalam pinggan dan letakkan lapisan dawai jaring mengikut bentuk pinggan. Jangan lupa posisikan botol kaca di bahagian tengah simen yang masih basah sebagai batang cendawan. Biarkan simen kering 48 jam.

2. Untuk bentukkan bonjolan di bahagian atas cendawan. renyukkan surat khabar lama. Bentukkan surat khabar tersebut menjadi bulat dan gamkan di atas simen cendawan yang telah di tanggalkan dari acuan pinggan tadi.
3. Potong dawai jaring ,e,bentuk kondan letakkan di atas surat khabar tadi. Tutup dawai jaring berbntuk kon tadi dengan surat khabar dan gam kan dengan menggunkan gam art

4. Gulung surat khabar dan tampalkan pada bahagian botol untuk membentuk tekstur pada batang cendawan.
5. Dah kering sepenihnya surat khabar yang dilekatkan pada cendawan tadi. Tutup keseluruhan permukaan surat khabar tadi dengan simen mengikut kesesuaian ketebalan dan bairkan ekring

6. Apabila telah ekring sepenuhnya, Cat atau warnakan cendawan simen anda secara kreatif

Orang lelaki, kalau dah pandai menghias memang kalah orang perempuan punya idea. Seperti perkongsian twitter melalui akaun Fiq Said. Bilik yang bersaiz kompak di ubah menggunakan barang-barang Ikea dengan modal RM 5,000.

Pemilihan paling bijak ialah penggunaan loft bed untuk memberi ruang tambahan kepada bilik yang sempit. Antara item yang digunakan untuk menghias bilik si bujang ini adalah seperti berikut:

-Stora Loft bed rm1299
-Malvik mattress rm699
-Aneboda wardrobe 2 door x 2 (tak igt price sbb da 5thn beli n ikea dah tak jual)
-songesand wardrobe 3 door rm999 x1,
-linmon alex table rm399
-skalberg sporren chair rm129
-trofast storage rm146 x 2

Ruang dapur yang praktikal, selesa dan cantik tentunya menjadi idaman buat pemilik. Apabila dapur di kediaman menepati citarasa kita, baru lah seronok nak memasak untuk keluarga dan sahabat handai.

Jika kediaman milik sendiri dan mempunyai bajet, tiada salahnya berbelanja lebih sedikit untuk proses renovasi dapur. Tetapi bagaimana pula jika tinggaldi rumah sewa?

Menurut perkongsiannya di laman Kelab Kaki Deco Kaison, Ikea, Romantika, Eco dan Mr.DIY di Facebook Puan Diyana telah menerangkan secara terperinci bagaimana dia menghias dapur di rumah sewa dengan bajet yang terhad dan dengan keadaan dapur asal yang kosong. Jom kita semak satu persatu!

“Saya akan kongsikan susun atur dapur di rumah sewa saya yang juga tidak ada kitchen cabinet apatah lagi table top yang bertemakan dekorasi bajet ala ala farmhouse pula. Setiap PENERANGAN insyaAllah ada saya sertakan di caption gambar jadi saya mohon kawan kawan luangkan masa untuk baca dan fahamkan. Maaf sekiranya saya tak selalu ada masa untuk jawab soalan berulang. Semoga perkongsian & penulisan ini bermanfaat untuk semua terutama pada kawan kawan yang masih menyewa juga”

Semasa suami pindah ke rumah sewa ini, keadaan dapur beginilah – langsung kosong,yang ada cuma sinki. Saya cadangkan pada suami (ketika itu tunang) : “apa kata kita beli sahaja loose item yang perlu ikut keperluan dapur ?’’ – saya mulakan lakaran dan apa yang saya perlu cumalah tempat memasak, preparation area & unit penstoran. Orang lain waktu ini mungkin sibuk fikirkan barang hantaran tapi itu semua kami sudah selesaikan awal, apa yang kami perlu fikirkan adalah keadaan dapur yang berfungsi penuh selepas kahwin.
.
Dengan kawalan bajet yang ketat, saya yakin saya mampu siapkan keperluan dapur ini dengan bajet kurang dari RM 500 ! ‘’Biar betul ko ni dik bajet RM 500 satu dapur ni ?’’- mungkin itu lah yang ada di dalam fikiran acik acik dan akak akak sekalian. Sungguh, itulah anggaran yang hangus untuk peralatan utama yang saya gunakan :
• 2 Unit gas stove rack ( RM 70/each @ Shoppe)
• 4 Unit rak penstoran Hyllis saiz besar ( RM 49.90/each @ Ikea)
• 2 Unit rak penstoran Hyllis saiz kecil ( RM 39.90/each @ Ikea)
• Cat yang digunakan pula adalah cat lebihan dari ruang tamu
TOTAL : RM 419.40
Jadi misi perbelanjaan barangan asas saya berjaya !
*Tambahan lain seperti keperluan untuk membeli balang makanan di dapur, hiasan dinding, troli, para, skirting, kuali & periuk serta pinggan mangkuk berbeza bagi setiap isi rumah jadi, jadi bajet tambahan itu terpulang pada anda.

Inilah hasil dapur kami setelah kami berkahwin tiga bulan yang lepas. Saya cuba manfaatkan ruang dengan sebaiknya. Hasilnya,saya boleh katakan dapur ini hampir lengkap, saya ada :
• tempat memasak yang luas
• preparation area bersebelahan sinki
• rak susunan makanan kering
• rak khas untuk kitchen appliance
• rak khas untuk alatan mandian & cucian
• ruang khas untuk susunan pinggan mangkuk harian
• ruang khas untuk stok inventori makanan yang belum dibuka
• ruang khas untuk kuali & periuk
Bahkan beberapa perincian ringkas bagi menghidupkan mood ‘’farmhouse’’ di dapur. Meskipun tidaklah mewah, saya sudah cukup gembira dengan keadaan ruang dapur saya sekarang. Segala keperluan mencukupi dan terlihat sempurna bagi keperluan kami berdua.

Kitchen stove rack ini saya gunakan dua set dan diletakkan bersebelahan, satu saya jadikan tempat memasak dan satu lagi saya jadikan preparation area. Meskipun harganya cuma RM 70.00 satu, dibawahnya ada jaring yang membolehkan susunan periuk, kuali, kitchen utensils dan stok makanan kering yang belum dibuka. Tutupkan dengan skirting jadi semuanya akan nampak kemas dan teratur. Kain skirting pula hanya membaluti ruangan depan dan tepi rak, tidak di bahagian belakang bagi memudahkan kerja pembersihan. Kain ini dibeli pada harga yang sangat murah tidak sampai RM 50.00 pun kerana ianya kain ‘’reject’’ dari kilang tapi saya beli dan lihatlah hasilnya setelah siap dijahit. Upah jahit kain skirting begini pula dikira menggunakan kiraan kaki jadi harganya tidak sampai RM 100.00. Sungguh berbaloi pada saya.

Untuk hidupkan lagi konsep ala ala ‘’farmhouse’’ kononnya,saya tampal kepingan vinyl dari Eco Shop sahaja di atas table top supaya ada finishing rustic looks seakan kayu.Gam extra diperlukan agar kepingan vinyl tak lekang kerana air dan haba. Setakat yang saya guna, ianya tidak licin dan mesti dibersihkan terus selepas memasak.Option ini terpulang pada pilihan masing-masing, kalau nak plain besi sahaja tak ada masalah.

Rug tebal di lantai pula tidak digunapakai secara harian – hanya sesekali apabila tetamu datang berkunjung. Saya beli di lambakan bundle Pasar Rabu Ayer Hitam Johor, harganya cuma RM 40.00 dan sangat sesuai dengan tema dapur saya. Kainnya yang tebal, tidak licin dan saiznya juga besar. Info tambahan: Gunakan anti slippery pad tambahan sekiranya perlu pada bahagian bawah supaya rug setiasa kemas dan terletak elok, sentiasa pilih material yang tepat bagi mengelakkan risiko kemalangan & kecederaan di dapur

Bersebelahan dapur memasak disediakan troli beroda tiga tingkat dengan setiap satunya mempunyai fungsi tersendiri. Aras 1 diletakkan bekas bagi ‘’food garnishing’’—senang lepas masak boleh terus tabur, aras 2 bahagian plastik sampah dan aras 3 dimuatkan roll tisu dapur. Barangan ini pasti saja memudahkan kerja pembersihan semasa atau selepas memasak.

Penggunaan wallpaper jenis PVC berwarna putih di dapur adalah disengajakan kerana saya mahu backsplash ala rumah mat salleh. ‘’Tak susah ke nak bersihkan?’’—Sejujurnya tak ada masalah pun. Material PVC menjadikan semua kesan memasak senang dibersihkan, selepas siap kemaskan sahaja menggunakan kitchen wipes. Saya juga alert dengan post yang dimuatnaik oleh Public Health Malaysia yang menyatakan penggunaan wallpaper di dapur adalah tidak disarankan lebih-lebih lagi apabila peralatan elektrik dibalut.

Saya secara individu bersetuju dengan fakta ini kerana ianya melibatkan keselamatan seisi rumah. Suka saya suggestkan pada Tuan/Puan, pemilihan wallpaper yang lebih sesuai digunakan di bahagian backsplash biarlah sekurang-kurangnya dari material jenis PVC kerana ianya bersifat waterproof, oilproof dan heat resistance. Sekiranya mempunyai budget lebih dan masih mahu menggunakan wallpaper kerana tertarik dengan coraknya yang pelbagai, ada pilihan tempered glass di pasaran yang boleh dipasang pada backsplash namun kerja pemasangannya agak rumit dan memerlukan alatan khas seperti silicone glass sealent. Apa pun akhirnya,terpulanglah pada bajet dan pemikiran rasional anda.

Ketiadaan gas hood pula tidak menjadikan dapur saya berbau hapak kerana pengudaraanya baik. Tambahan pokok indoor jenis ‘Spider Plants’ (chlorophytum) di kawasan memasak pula sangat baik bagi ‘’air circulation’’ sesuatu ruang. Oleh itu, ianya sengaja disangkut sebagai ‘’air cleanser’’ semulajadi di dapur. Pasu tembikar berukir ringkas siap dengan tali yang menampung tumbuhan semulajadi ini saya beli di Bundle Serbaneka, harganya hanya RM 10.00. Berbaloi kan?

Tak ada almari dapur untuk simpan barang ? – Tak ada masalah ! Disebabkan tiada ruang penstoran, saya gunakan empat buah rak Hyllis bersaiz besar dari Ikea yang harganya RM49.90 satu.Saya ciptakan ruang seperti open pantry. Semua alatan memasak dan barangan kering seperti tepung,botol sos,kicap,beras serta rempah ratus saya susun mengikut kategori di situ.

‘’Elehh ko belum ada anak kecik boleh la dik, kalau anak akak habis terbalik dikerjakannya nanti’’—taip Kak A bukan nama sebenar pada ruangan komen. Mari saya beritahu, sebelum saya beli, saya akan study material ni kukuh ke tidak, di mana saya akan letak andai kata saya berpindah ke rumah sendiri nanti? Untuk makluman Tuan/Puan, Hyllis ni ketahanannya boleh menampung sehingga 25 KG setiap unit.Direka khas untuk kegunaan dalam dan luar rumah pula. Material jenis galvanized steel yang digunakan memang berkualiti dari review dalam dan luar negara yang saya baca. Di belakang Hyllis juga terdapat lubang kecil yang boleh di drill pada dinding misal kata takut rak ini terbalik.

Kak B pun menambah di ruangan komen,katanya : ‘’Macam mana kalau budak budak selongkar barang tu,kan dah berterabur ?’’— jangan risau, Ikea datangkan juga Hyllis ni dengan sarung (seakan baju) yang boleh dibeli berasingan sekiranya dirasakan perlu. Fuh penat explain. Okay mulai hari ini saya mohon semua undi saya sebagai jurucakap baru pada produk Ikea hahaha.

Pokok pangkalnya, cara sebegini mungkin tidak sesuai pada semua keadaan rumah. Suka saya ambil semula kata kata seorang ibu anak lima di group sebelah ” bila kita create rumah kita,ia sesuai dengan kita.Apa pulak buat rumah sesuai dengan org lain.” – jadi apa yang kita rasa sesuai, boleh buat. Tak sesuai, tinggal saja dan tak perlu buat.

“Eh rak ini bercahaya ke?”- Ya benar, mari saya ceritakan.Walaupun saya promote rak Ikea dan Shoppe di hampir setiap caption, saya takkan lupakan Eco Shop di mana segala-galanya idea deko kita sebagai rakyat marhaen boleh direalisasikan.

Di setiap tingkat rak Hyllis ini saya tambahkan lampu viral yang harganya cuma RM 2.10. Ianya akan melekat kukuh kerana ada alat penggantung (magnet& double sided pelekat Velcro) di belakang lampu. Beginilah keadaan rak di open pantry saya apabila semua lampu ditutup pada waktu malam. Terang kan ?

Ini satu idea yang pasti memudahkan kebanyakkan ibu-ibu di rumah. Meskipun tidak ada built in cabinet downlight, kita tak perlu lagi berdepan dengan masalah gelap dalam dalam kabinet bila malam,nak bancuh air pun tak nampak.

Ini ruangan sinki saya. Awas bawang rangers ! Sebelum taip apa apa, baca dulu ni dan buka minda anda ya. Kawasan sinki saya TIDAKLAH DIHIAS DENGAN JAMBANGAN BUNGA sebegitu pada hari biasa. Inilah yang kita namakan – for Instagram purpose hahaha. Selepas dah ambil gambar dan memberi effect farmhouse sink versi bajet yang saya inginkan, saya terus sun dried jambangan ini di luar rumah bagi kegunaan projek deko seterusnya iaitu di bilik tetamu. Saya beritahu awal awal, bimbang akak-akak semua tak faham apa motif bunga sejambak di situ, menimbulkan pertanyaan lalu meninggalkan komentar kurang enak untuk dibaca kemudian account anda akan di block oleh saya. Hahaha.

Baiklah, balik kepada cerita asal,kalau kawan kawan perhatikan dengan teliti,padanan rug di lantai saya samaratakan dengan warna langsir yang dibeli di Daiso sebanyak tiga helai, jadi harganya hanya RM 17.70.Di belakangnya ada dua keping day curtain yang dibeli di jualan longgok bundle berharga RM 2.00 sahaja. Jadilah tu tingkap ala-ala farmhouse versi bajet ciput. Pastikan juga langsir yang digunakan di dapur tidak dekat dengan kawasan memasak (sumber api), membolehkan pengudaraan serta pencahayaan yang baik dengan menggunakan material yang betul bahkan dilaraskan dengan labuh yang sesuai.

PS : Sekiranya ada bajet lebih/tinggal di rumah sendiri, pemilihan “blind curtain” lebih praktikal berbanding kain langsir untuk digunakan di dapur.

Peti ais pula tidak berada di kawasan dapur tetapi di ruangan ruang tamu kedua yang bersebelahan sahaja dengan dapur. Tidaklah menyusahkan bagi saya kerana saya selalu keluarkan terus bahan masakan dan dibawa ke dapur sebelum memulakan kerja memasak. Semua bahan untuk buat “rumah” di dalam peti ais ini saya beli di Eco Shop sahaja dan susun ikut apa yang ada…

Saya hack magazine holder RM 2.10 sebanyak 4 buah untuk dijadikan ruang isian makanan mengikut keperluan dapur saya. Bekas penstoran berpenutup yang bertangkai dibeli pada harga RM 2.10 pun saya gunakan untuk simpanan cili boh dan peeled garlic supaya baunya yang kuat tidak mencemari keseluruhan peti ais. Slim tray pula dari Eco Shop juga saya hack sebagai tempat simpanan produk tenusu atau soya seperti tempeh,tauhu dan sebagainya. Bekas tersebut boleh didirikan / dibaringkan mengikut kesesuaian ruang yang ada. Kesemua label sticker pun dibeli dari Eco Shop (satu pack ada 30 jenis sticker label kosong) pun berharga RM 2.10. Total yang perlu keluar bagi susunan yang teratur ? RM 16.80…kurang dari RM 20.00. Sayuran hijau dalam tray di bawah saya alaskan dengan drawer sheet jenis kalis air jadi tak merumitkan kerja pembersihan sekiranya ada sayur berakar/mejadi rosak sebelum penggunaan.Bila semuanya teratur, kerja memasak pun akan jadi lebih cepat.

PS: simpanan susu dan telur sebaiknya disimpan pada belah dalam peti ais,bukan di bahagian pintu kerana suhu sejuk disitu lebih konsisten dari seberang perubahan. Selalu ambil inisiatif untuk membaca dan tahu tentang keselamatan makanan kerana semuanya bermula dari dapur rumah kita sendiri.

Susunan ringkas bahan basah di dalam bekas berpenutup dengan label di ruangan sejuk beku. Meskipun ruang ini agak terhad, susunan begini mampu memuatkan seekor ayam, sebekas isi ayam, pelbagai bekas dengan isi haiwan laut seperti udang dan sotong, paru lembu, dua bekas ais krim berperisa dan daun masakan yang disejukbekukan. Sekiranya berkesempatan, susunan barang basah bagi portion sekali makan adalah lebih baik bagi proses nyahbeku.

Musim panas ni mesti bil elektrik melambung. Al Maklumlah aircond setiap ruang dibuka dalam tempoh yang lama pula tu. Berikut impiana kongsikan 7 tip untuk jimatkan bil elektrik ketika menggunakan aircond

1. Tutup suis utama
Bukan hanya tutup aircond pada alat kawalan jauh sahaja. Suis utama pun perlu di tutup. Dengar kata, jika anda amalkan teknik ini ia dapat menjimatkan bil elektrik sehingga 10%

2. Tetapkan masa penggunaan
Tengah malam, suhu di dalam bilik akan turun. Secara tidak langsung suhu di dalam bilik sedikit sejuk. Jadi, setkan masa penggunaan aircond pada alat kawalan jauh sehingga pukul 1 sahaja atau maksimum 2 jam. Selebihnya, on kan kipas

3. Tetapan Mode dan suhu untuk jimat elektrik
Setkan mode “dry” pada alat kawalan jauh dengan tetapan suhu 24. Jika tetapan suhu lebih rendah dari 24, ia akan mengakibatkan kompresor bekerja lebih. Secara tidak langsung ia akan menyebabkan penggunaan elektrik tambahan.

4. Gunakan kipas
pasang kipas dan buka pintu serta tingkap terlebih dahulu sekurang-kurangnya 1 jam sebelum on aircond. Cara ini dapat memastikan haba panas di dalam bilik dapat dibebaskan atau keluar. Kemudian baru on aircond

5. Bersihkan penapis penyaman udara setiap bulan
Tiba-tiba angin dari aircond terasa panas atau angin yang dikeluarkan terlalu perlahan. Ini menunjukkan penapis aircond anda tersumbat. Hal ini sekali lagi akan menyebabkan kompresor bekerja lebih. Sebaiknya, cuci penapis aircond setiap bulan

6. Tukar aircond berusia lebih 10 tahun
Sebaiknya, tukar aircond yang telah berusia. Kondisi aircond yang berusia juga antara salah satu penyumbang kepada penggunaan elektrik berlebihan. Ia disebabkan oleh kondisinya yang tidak berfungsi secara baik.

7. Beli aircond 5 bintang
Perasan tak setiap barang elektronik ada pelakat 5 bintang? pelekat tersebut telah dikeluarkan oleh Suruhanjaya Tenaga. Jika produk tersebut mendapat 5 bintang, ini bermakna ia jimat tenaga


Mindvalley Hadir Dengan Ruang Kerja Penuh Inovasi Dan Kreativiti

Syarikat pendidikan perkembangan diri dari Malaysia, Mindvalley, telah melancarkan Hall of Awesomeness, sebuah auditorium berteknologi tinggi yang bernilai RM1.3 juta di Menara UOA, Bangsar di Kuala Lumpur.

Auditorium baharu tersebut membolehkan kelincahan di tempat kerja untuk meningkatkan kreativiti dan inovasi yang merangsang tahap pemikiran yang pelbagai, dan Mindvalley berusaha untuk menyediakan persekitaran kerja yang terbaik dan kondusif untuk keperluan kakitangannya. Ia dibina untuk tujuan perkongsian dan meraikan pencapaian-pencapaian syarikat tersebut, perjumpaan sosial di dalam syarikat, dan menganjurkan acara-acara teknologi dan perniagaan baharu.

Auditorium berkapasiti 150 yang dilengkapi sistem bunyi yang canggih dan keupayaan penstriman video secara langsung ini adalah penambahan terkini kepada pejabat Mindvalley di Kuala Lumpur yang telah memenangi anugerah.

Ruang Kerja Yang Memberi Inspirasi

Pengiktirafan terkini Mindvalley ialah apabila ia disenaraikan dalam Inc’s World’s 10 Most Beautiful Offices of 2019 dan telah berkembang menjadi sebuah syarikat yang mempunyai lebih 300 orang kakitangan dari lebih 59 buah negara. Individu yang bertanggungjawab atas pengiktirafan ini ialah Pereka Pengalaman Tempat Kerja Australia iaitu Luke Anthony Meyers yang telah berjaya menghasilkan pengalaman tempat kerja yang amat unik.

“Lebih daripada 30% ruang boleh guna telah ditambah di dalam pejabat ini dengan pembinaan platform-platform mezanin selisih lantai,” kata Luke.

Mengubah Kehidupan

Mindvalley yang diasaskan pada tahun 2003 telah meraih pengiktirafan global terutamanya di Amerika Syarikat kerana telah memberi inspirasi dan mengubah kehidupan dalam perjalanannya menjadi syarikat yang paling inovatif dalam bidang pendidikan transformasi. Individu di sebalik syarikat ini ialah Vishen Lakhiani, anak Malaysia yang percaya dalam meningkatkan kesedaran manusia dengan mengubah cara kita belajar, berkembang, bekerja dan bersama-sama mencipta. Visi beliau telah memandu Mindvalley untuk menginspirasi orang ramai dengan memperkasakan setiap aspek minda, tubuh dan semangat, memfokus kepada apa yang tidak diajarkan dalam sistem pendidikan tradisional. Mindvalley ialah platform perkembangan diri dalam talian yang terbesar di dunia dengan lebih 10 juta orang ahli di seluruh dunia.

“Kunci untuk menjadi individu yang luar biasa ialah mengetahui peraturan apa yang perlu dipatuhi dan apa yang perlu dilanggar,” kata Vishen Lakhiani, pengasas & Ketua Pegawai Eksekutif Mindvalley.

Buku The Code of the Extraordinary Mind, yang ditulisnya telah disenaraikan dalam New York Times Business Best Sellers List pada tahun 2016, dan telah mencapai kedudukan #1 di Amazon sebanyak lima kali pada tahun 2017. Bianca Andreescu, pemenang U.S. Tennis Open 2019 yang pernah memetik buku tersebut adalah contoh terbaik yang membuktikan bagaimana perkembangan diri bukan sekadar memperkasa dan membentuk tetapan minda seseorang, tetapi juga kejayaan seorang atlet. Dengan kesungguhan Vishen, Mindvalley semakin menghampiri misinya iaitu untuk mengubah 1 bilion kehidupan menjelang tahun 2038.

Rancangan perkembangan Mindvalley di Malaysia melibatkan usaha sama dengan pelbagai syarikat tempatan serta agensi kerajaan dan bermatlamat untuk meningkatkan prestasi dalam aspek-aspek penting kehidupan seperti produktiviti, kerjaya, hubungan, keibubapaan, minda & semangat, kesihatan & kecergasan dan banyak lagi. Selain itu, Mindvalley telah membimbing dan menyumbang kepada bekalan bakat di negara ini dengan fokus yang tinggi terhadap teknologi melalui pelbagai pengalaman, acara dan program pembelajaran.

Di perairan lautan biru Bahamas, Belize dan lain-lain tempat lagi di seluruh dunia, manusia sudah sedia maklum akan keindahan lautan membiru di simbahi cahaya matahari yang menghasilkan refleksi indah panorama ciptaan Tuhan. Tetapi tahukah anda pelbagai keajaiban boleh ditemui di lautan sebagaimana juga pelbagai ciptaan aneh yang ditemui di daratan. Pernahkah anda dengar tentang Blue Hole iaitu fenomena terjadinya terowong atau lubang yang dalam di lautan? Berbeza dengan dasar lautan, Blue Hole ini kelihatan gelap dan misteri jika ditinjau dari udara. Seolah-olah menggambarkan betapa dalam dan tiada hidupan di bawahnya.

Pintu masuknya berukuran di antara 25 meter kepada 300 meter keseluruhan bukaannya, manakala kegelapan yang terhasil adalah kerana kedalaman terowong tersebut menyerap cahaya. Ini adalah sesuatu yang ganjil kerana ia umpama gua terowong di tengah lautan yang mencecah kedalaman 202 meter ke bawah, iaitu membentuk gua menegak yang panjang. Kedalaman dan kesempitan gua menegak ini juga mengehadkan aliran ekosistem dan pembentukan di dalamnya. Ini adalah kerana pada permukaan lubang biru ini telah terputus oksigen, menjadikannya tidak kondusif untuk apa-apa hidupan yang lebih kompleks daripada bakteria.

‘Lubang Biru’ ini terbentuk daripada campuran sea stand di zaman ais sebelumnya dan proses hakisan mudah sebagaimana platform pantai. Ia adalah  tindak balas kimia yang membolehkan Blue Hole membentuk jauh ke dalam dasar laut, seperti Castalia Blue Hole di Ohio. Satu lagi sebahagian daripada pembentukan Blue Hole adalah halocline, di mana air tawar dan air masin bertemu dalam ‘Blue Hole’ – pada ketika ini reaksi hakisan berlaku dan membentuk lubang yang panjang sejauh 600 meter dalam.

Gua yang menegak dan tenggelam ini terdapat di banyak tempat di seluruh dunia dan mampu menjadi daya tarikan beribu-ribu pelancong. Ini adalah kerana manusia begitu sukakan sesuatu yang kelihatan aneh dan misteri tetapi hanya sedikit yang menghargai ciptaan Tuhan ini dan mahu berfikir akan kebesarannya.

Apabila sudah seminggu menjalani ibadah puasa di bulan Ramadan, pastinya ada segelintir di kalangan anda yang sudah mula berasa bosan dan jemu untuk berbuka puasa di rumah. Bukan itu sahaja, kadang-kala kita juga sudah muak dengan juadah menu makanan yang dibeli di bazar Ramadan khususnya.

Jadi, bagi anda yang ingin mencari tempat atau lokasi untuk berbuka puasa yang menarik, mari IMPIANA kongsi dan cadangkan kepada anda tiga lokasi yang menarik boleh dijadikan sebagai pilihan.

Foto: Instagram @fourpointskualalumpurchinatown

Quan’s Bazar Selera ini telah diperkenalkan oleh hotel Four Points by Sheraton Kuala Lumpur yang terletak berdekatan sekitar Chinatown di ibu kota.

Apa yang menariknya mengenai lokasi ini, Quan’s Bazar Selera menyediakan santapan bufet juadah makanan dengan keunikan tradisi Chinatown itu sendiri kolaborasi bersama tukang masak terkenal, Cef Naem Ramli.

Untuk maklumat anda, santapan bufet Quan’s Bazar Selera ini telah bermula pada 23 Mac lalu sehingga 21 April depan dari jam 6.30 petang sehingga 10.30 malam.

Anda boleh menikmati juadah makanan di sini dengan harga serendah RM148+ untuk dewasa, manakala warga emas dan kanak-kanak umur 6 hingga 12 tahun mendapat diskaun harga potongan sebanyak 50%. Untuk umur 6 tahun dan ke bawah, adalah percuma.

Foto: Instagram @sheratonimperialkl

Santapan bufet Feast Of 7 Wonders yang telah diperkenal oleh Sheraton Imperial Kuala Lumpur Hotel ini pula menyediakan pelbagai jenis menu juadah makanan dari 7 wilayah negara dari seluruh dunia. Bersiap sedia untuk nikmati perjalanan menyusuri seluruh dunia dengan hidangan berbuka puasa yang mengasyikkan.

Apa yang menariknya di sini, antara menu juadah makanan yang disajikan di sini adalah seperti ayam perap berempah Arab dari Syria, pilihan pasta segar dari Itali, Bakso Daging Angus Klasik yang dibuat dengan bebola daging dari Indonesia, Kulfi Falooda sebagai pencuci mulut utama dari India dan macam-macam lagi. Menarik bukan?

Santapan bufet Feast Of 7 Wonders ini menawarkan harga serendah RM197 bagi dewasa manakala kanak-kanak, RM97 untuk setiap seotang

Citarasa Anak Kampung yang diperkenalkan oleh The Westin Kuala Lumpur Hotel ini juga sangat menarik kerana sepanjang bulan Ramadan ini akan menyediakan sajian bertemakan  masakan kampung dari serata negeri di Malaysia antaranya sajian daripada negeri Selangor, Perak, Pahang, Melaka, Johor, Negeri Sembilan dan lain-lain.

Jika anda berbuka puasa di santapan bufet Citarasa Anak Kampung oleh The Westin Kuala Lumpur Hotel ini, anda berpeluang untuk menikmati menu juadah yang ada di serata negeri di Malaysia yang sememangnya melazatkan.

Antara sajian menu yang menyelerakan terdapat di sini Sup Kambing Merah Berempah, Kerabu Perut Bunga Kantan, Daging Dendeng Berlado, Sotong Sumbat dan macam-macam lagi.

Bagi anda yang ingin menikmati santapan bufet Citarasa Anak Kampung, anda boleh  segera singgah ke The Westin Kuala Lumpur Hotel untuk berbuka puasa bermula 24 Mac sehingga 19 April depan dengan membuat tempahan serendah harga RM208 untuk dewasa dan RM104 bagi kanak-kanak.

Lagi dua tahun iaitu tahun 2020, seluruh dunia akan tertumpu kepada negara matahari terbit iaitu Jepun kerana mereka akan menjadi negara hos untuk penganjuran Sukan Olimpik Musim Panas, Tokyo 2020. Negara Jepun akan menjadi hos kepada ramai atlet serta pegawai sukan dari seluruh negara termasuk atlet yang beragama islam yang pernah menggegarkan dunia seperti atlet Lawan Pedang Amerika Syarikat, Ibtihaj Muhammad yang dikenali sebagai wanita berhijab pertama memenangi pingat gangsa serta Peninju Great Britain, Muhammad Ali dan sebagainya.

Kredit gambar: independant.co.uk

Kredit gambar: Telegraph.Uk

Oleh itu, sebuah syarikat Architecture gergasi di Jepun iaitu Yasu Project telah mereka cadang pembinaan surau bergerak yang lengkap dengan pili air untuk memudahkan orang islam berwuduk tanpa perlu berjalan jauh untuk mengambil air sembahyang.

Ketua Eksekutifnya, Yasuhara Inueo menyatakan bahawa masjid di Jepun sangat sedikit dan menyulitkan orang islam untuk menunaikan kewajipan dan selepas melihat ramai orang Islam akan datang ke negara kami untuk menonton acara sukan, kami design untuk orang islam agar mereka mudah untuk menunaikan ibadah semasa melawat Jepun, katanya.

Masjid bergerak ini adalah trak kargo yang mana semasa bergerak berkeluasan 2.5 meter, tetapi semasa berhenti dan sedia untuk digunakan, lebarnya bertambah menjadi sepanjang enam meter dan ianya beroperasi dengan menekan butang kawalan khas dan hanya mengambil masa lima minit untuk mengembang sepenuhnya.

Sebaik sahaja selesai proses membuka ruangan dalaman, masjid ini akan mempunyai keluasan 48 Sqft dan mampu memuatkan seramai 50 orang jemaah dalam satu masa. Jangan terkejut, ianya lengkap dengan empat penghawa dingin serta memudahkan para jemaah untuk mengambil wuduk kerana jurutera yang mereka masjid ini sudah menyediakan ruang wuduk khas di luar masjid bergerak ini.

Kredit gambar: Paultan.org

Di bawah ini antara koleksi gambar serta video penerangan ringkas bagaimana masjid bergerak ini beroperasi. Allahuakbar!!

Kredit video: Movies camp


Ini Baru Betul Konsep Scandinavian

Konsep scandinavian mula bertapak pada abad ke-20 dan berkembang di seluruh Norway, Sweeden, Denmark, Finland dan Iceland menjelang 1950-an. Konsep ini mengutamakan kesedarhanaan, ringkas dan praktikal. Oleh itu, konsep scandinavian amat besesuaian untuk kedaiaman jenis sempit. Antara elemen penting dalam dekorsai Scandinavian adalah:

Mencari bingkai gambar yang sempurna sering menjadi punca ramai diantara kita give up dari mendeko galeri gambar di dinding. Cadangan kami? Pilih sesuatu yang simple dan biarkan gambar anda berbicara.

Selepas memilih bingkai yang bersesuaian, kita beralih ke bahagian yang sukar : menggantungkannya. Dengar macam mudah – hanya ketuk paku ke dalam dinding, bukan? Hakikatnya, prep dan perancangan adalah kunci utama untuk galeri dinding yang menarik dan kemas. Tanpa perancangan rapi, bingkai di dinding akan nampak caca marba serta out of place.

Di bawah IMPIANA kongsikan enam cara susun atur bingkai gambar untuk panduan kita semua. Jangan lupa share dengan kawan yang lain!

Bila kita membeli sebarang fabrik tak kira lah pakaian, karpet, langsir, alas meja dan sebagainya, pasti ada label yang terjulur keluar. Kebiasaanya, ramai ambil keputusan untuk buang label tersebut melainkan yang memaparkan brand. Betul tak? Tahu kah anda, sebenarnya label yang berlapis-lapis itu adalah cara atau teknik penjagaan fabrik tersebut. Ini bermakna, ia adalah penting.

Ramai tak ambil endah pun dengan “care label” tersebut. Sebab itu lah fabrik yang anda gunakan tidak tahan lama kerana teknik penjagaan terutama untuk cucian tidak mengikut cara penjagaan yang telah ditetapkan di label tersebut. Jadi, lepas ni kalau ada fabrik yang dibeli mempunyai care label tue TOLONG JANGAN BUANG.

Tapi, adakah anda faham maksud pada care label tersebut. Sebab kebiasaanya, hanya simbol sahaja yang tertera. Jadi, anda perlu simpan artikel ini sebagai rujukkan.

Simbol basuhan
kebiasaanya, simbol basuhan menentukan jenis basuhan dan suhu yang disrankan. untuk basuhan yeng mempuyai petunjuk suhu ia akan tertera dalam bentuk angka atau dot.

Untuk suhu yang menggunakan simbol dot seperti berikut: Satu Dot = 30 C
Dua Dots = 40 C
Tiga Dots = 50 C
Empat Dots = 60 C
Lima Dots = 70 C
Enam Dots = 95 C

permanent press: Ia membawa maksud fabrik tersebut telah di beri satu rawatan kima khas untuk mengekalkan bentuknya. Jadi, untuk fabrik yang mempunyai simbul ini, ia tak boleh di gosok atau iron. Terdapat juga gambungan simbol basuhan yang mempuyai petunjuk suhu dan satu garisan di bawahnya

Gentle care: Untuk cucian lembut ia mempunyai dua garisan di bawah simbol basuhan. Kebiasaanya di gunakan untuk fabrik jenis lembut seperti sutera, lycra atau fabrik yang mempunyai manik atau perincian lain

Hand wash: Bila tertera simbol basuhan dengan tangan, ia menunjukkan fabrik tersebut hanya boleh di basuh dengan cucian tangan sahaja. Untuk fabrik cucian tangan, hanya sabun yang jenis lebut sesuai digunakan.Jadi, pastikan label pada sabun yang di beli sesuai digunakan untuk cucian tanagan

do not wash: Terdapat juga sebahagian fabrik yang langsung tidak boleh di cuci. Kebiasaanya, fabrik yang mempunyai simbul ini hanya sesuai untuk cucian kering

Simbol peluntur

Sama ada fabrik anda boleh dibasuh dengan peluntur atau pun tidak, ia mempunyai simbol tiga segi. Jika segi tiga tersebut kosong di dalam ia menunjukkan fabrik tersebut boleh di basuh dengan peluntur apabila perlu

Bleaching with chlorine allowed: Simbol CL di dalam segi tiga pada care label fabrik menunjukkan pakaian tersebut sesuai untuk cucian yang mempunyai chlorine

Non-chlorine bleach only: Apabila simbol tiga segi tersebut mempunyai loretan di dalam, ini bermaksud cucian peluntur yang digunakan tidak mempunyai bahan chlorine.

Do not bleach: Fabrik yang mempunyai simbol tiga segi yang berwarna sepenuhnya dengan tanda pangkah ia tidak boleh di basuh dengan peluntur. Kebiasaany, fabrik jenis polyster dan di celup pewarna mempunyai simbol ini

Simbol atau kaedah pengeringan

Tubler dry: Untuk simbol keringan biasa, ia mempunyai tanda empat segi dan bulatan di dalamnya

Tumble dry temperature: Seperti simbol cucian, apabila simbol pengering mempunyai dot atau suhu, ia menunjukkan suhu maksimum yang boleh digunakan untuk mengeringkan fabrik tersebut. Jadi, pastika ketika mengeringkan pakai tersebut. setkan suhu pada mesin pengering

Do not tumbler dry: simbol pengering yang dipangkah menunjukkan fabrik tersebut hanya sesuai dikeringkan secara jemur sahaja. Tak boleh guna mesin pengering

Simbol dan cara menggosok

Kebiasaanya, simbol gosok disertakan dengan petunjuk suhu sama adala dalam bentuk dot atau nombor

Do not iron: Fabrik yang tidak boleh di gosok, tertera simbol iron bertanda pangkah

Simbol cucian kerinag (dry cleaning)

Dry clean: Untuk pakaian yang sesuai untuk cucian kering ia mempunyai bentuk bulat Do not dry clean: Jika bulatan tersebut ebrtanda pangkah, ini bermaksud pakaian tersebut tidak sesuai untuk dry clean Dry clean only: Jika fabrik tersebut hanya sesuai untuk cucian kering sahaja, di dalam bulatan tersebut terdapat huruf “P”. Ini bermakna, fabrik tersebut tidak boleh dicuci dengan air langsung

Halau Lipan Daripada Masuk Rumah, Ini Perlu Lakukan. Nak halau lipan dan haiwan kotor sewaktu dengannya bukanlah satu hal yang mudah. Tetapi jika tidak dibendung, mereka akan bermaharajalela di rumah kita pula. Jadi nak tak nak, kenalah rajinkan diri cari petua dan penawar buat menghapus lipan durjana ini.

Apa Yang Anda Perlu Tahu Tentang Haiwan Ini

Cara Menghalau & Membasmi

#1 GARAM
Garam amat berkesan dan efektif untuk menghalau haiwan melata ini dari rumah. Anda hanya perlu taburkan garam di kawasan-kawasan yang berpotensi menjadi tempat persembunyian dan biarkan sehingga yakin tiada lagi.

#2 DAUN PANDAN
Selain berfungsi untuk mengharumkan bau nasi yang dimasak, daun pandan juga boleh digunakan untuk megusirnya. Caranya, hiris daun pandan halus-halus supaya baunya lebih kuat dan letakkan hirisan tadi didalam mangkuk. Kemudian letakkan di setiap sudut rumah kerana bau pandan yang kuat akan membuat ia tidak selesa lalu keluar dari rumah.

#3 KAPUR BARUS
Kapur barus amat sesuai diletakkan di kawasan lembab yang merupakan tempat kegemarannya.

Itulah bahan-bahan mudah yang anda boleh dapati di rumah berkesan menghalau haiwan ini. Selamat mencuba!


(VIDEO) Hasilkan MOL Nasi Basi Untuk Mempercepatkan Penghasilan Baja Kompos

Nasi  basi sering menjadi limbah terbuang begitu saja. Biasany ia ini dibuang ke tempat sampah atau diberikan sebagai bahan makanan ternak. Padahal nasi basi boleh dijadikan bahan bioaktif sebagai unsur pembuatan baja kompos atau lebih mudah dikenali dengan panggilan  MOL (micro organisme local).

Selama ini biasanya cairan yang digunakan untuk pembuatan baja kompos adalah daripada bahan kimia. Tidak banyak yang mengetahui bahawa nasi basi boleh menjadi pengganti bahan tersebut. Secara tidak langsung anda berupaya menghasilkan baja organik sendiri pada kos yang amat murah. Nasi basi yang sudah menjadi cairan ini jauh lebih bagus dalam mempercepat proses pembusukan sampah.

Nak tahu macam mana untuk hasilkan MOL dari nasi basi? Boleh tengok video yang telah disediakan

Tanaman atau pokok, wujudnya di muka bumi ini amat penting bukan sekadar membekalkan oksigen dan melestarikan persekitaran malah menyeimbangkan keperluan seluruh makhluk di dunia. Namun, tidak semua tanaman dapat dimanfaatkan sepenuhnya tidak kiralah manusia mahupun hidupan liar. Ada antara tanaman yang merbahaya ini bukan sekadar mengudang masalah fizikal manusia malah ancaman nyawa. Antara tanaman yang dimaksudkan adalah seperti:

POKOK MANCHINEEL

Pokok yang menghasilkan buah seperti epal ini telah disenarikan sebagai tanaman yang paling beracun oleh Guiness World Records. Dikenali dengan nama saintifiknya Hippomane mancinella, tanaman ini tumbuh mekar di Kawasan tropika terutamanya Utara Amerika.

Sekiranya berlindung di bawah pokok ini ketika hujan, getah yang mengalir jika terkena kulit akan menyebabkan kudis seperti kesan lecur. Asap yang dihasilkan dari proses pembakaran pohon ini pula di dapati boleh menyebabkan mata buta

Zaman perang dahulu kala, tentera Amerika Syarikat menyeksa tahanan Spanyol dengan memaksa mereka berdiri di bawah pohon Manchineel ini ketika hujan. Selain itu juga, getahnya amat popular digunkan pada busar anak panah. Ia mampu melpahkan saraf mangsa yang terkena panahan getah pokok Manchineel.

POKOK CICUTA

Cicuta atau juga dikenali dengan nama Water Hemlock merupakan tanaman yang dipenuhi dengan sebatian beracun Cicutoxin. Walaupun dalam jumlah yang sedikit, Cicutoxin boleh menyebabkan kekejangan. Jika tidak dirawat segera, ia boleh menyebabkan kematian.

Bahan beracun ini akan menyebabkan kegegalan fungsi system pernafasan atau fibrilasi ventrikel dan boleh berlaku hanya beberapa jam selepas tubuh dicemar dengan bahan tersebut. Cukuplah sekadar anda tergigit bahagian akar tanaman ini, ia sudah boleh menyebabkan anda menerima kesanya yang amat buruk. Bentuk akar Water Hemlock menyerupai lobak dan sering disalah anggap oleh manusia

POKOK JARAK

Ramai yang tahu akan bahaya pokok jarak ni. 1 biji buahnya mampu membunuh manusia dalam tempoh 1 minit sahaja. Toksin yang dipanggil Ricin terdapat apda keseluruhan bahagian tanaman ini. Namun, kebiasaanya pengguna akan menggunkan buah atau biji jarak untuk ekstrak racun dari tanaman ini dengan menghasilkan minyak jarak.

Gejala utama yang akan dialami jika anda tercemar dengan racun ini tekak atau mulut akan rasa seperti terbakar, sakit perut, cirit birit hingga berdarah dan muntah. Akhirnya, pengidap akan mati disebabkan hidari melampau

POKOK BELLADONA

Atropa belladonna dikenali dengan nama tempatanya Bellandonna atau deadly nightshade. Tanaman ini mengandungi bahan Tropane alkoids iaitu bahan toksik yang terdiri daripada Atropine, Scopolamine dan hyoscyamine yang akan menyebabkan kecelaruan system tubuh atau halusinasi. Ia banyak digunakan bagi tujuan antikolinergik farmaseutikal.

Seluruh bahagian tanamanya beracun namun yang paling tinggi adalah pada buahnya. Gejala yang terjadi akibat racun belladonna adalah seperti anak mata membesar, penglihatan menjadi kabur, berhalusinasi dan kurang waras.

Atropine racun yang terkandung di dalam bunganya akan menggangu system saraf, pernafasan, saraf peluh dan akan menyebabkan jantung berdegup laju

Apa beza madu asli dan tiruan? Banyak teknik untuk mengenali sama ada madu tersebut tiruan atau original. Kebanykkan kajian yang dilakukan di Malaysia, Indonesia dan USA, 80% madu dipasaran adalah tiruan. Jangan mudah percaya dengan penjual yang mengatakan madu dijual asli. Hal ini disebabkan ada antara peniaga yang nak mudah dan cepat untung akan mencampurkan air sebelum di botolkan dan ada yang lebih rajin mencapurkan beberapa bahan untuk meniru sifat atak karekter madu asli. Jadi, macam mana nak kenalpasti sama ada madu tersebut Asli atau pun tidak?

Sebaiknya anda beli dari peniaga yang dicadangkan oleh orang atau terus dari ladang. Ini kerana, teruji dan terbukti bahawa madu tersebut asli kerana rakan anda telah menggunakan nya. Selain itu juga, anda boleh cuba beberapa perkara laian.

1. Terdapat kerak atau gelang pollen
Kebiasaanya, madu yang telah dibotolkan akan mempunyai gelang atau kerak pada bahagian atas madu. Dalam tempoh seminggu pun gegelang ini akan wujud pada permukaan botol. Gelang tersebut sebenarnya merupakan pollen-pollen yang bersaiz mikro yang tidak dapat ditapis. Lama kelamaan ia akan terapung dan melekat pada botol

2. Menggunkan api
½ sudu besar madu dibakar di atas api lilin, apabila buihnya kecil-kecil seperti air mendidih bermakna ianya palsu. Madu asli buihnya akan membesar dan akan terus membuak jika terus dipanaskan (walaubagaimanapun tidak dapat dipastikan secara 100%).

3. Ujian struktur madu setelah dipanaskan
Madu palsu akan bertali jika ditarik menggunakan lidi semasa panas, madu asli pula terputus kerana struktur madu adalah gula natural berbeza dengan gula sintetik.

4. Larutkan madu di dalam air
Jika anda melarutkan sesudu madu di dalam cawan dan hasilnya air tadi bertukar menjadi keruh, secara logiknya ia merupakan madu asli. Madu asli diperkaya dengan khasiat pollen yang halus. Jika madu yang di larutkan kelihatn jernih seperti anda membancuh sirap, ini bermakna kandungannya tidak asli.

5. Madu asli tidak dihurung semut
Fakta yang selalu digunakan ini kurang tepat. Secara saintifiknya, madu dikenali dengan nama sebagai fruktosa/glukosa/sukrosa/maltosa dan sewaktu denganya. Oleh itu, madu akan tetap dihurung semut kerana ia bersifat manis. Namun, memang ada yang tidak didekati semut kerana terdapat madu asli yang akan mengeluarkan gas (madu asli segar) yang akan membuatkan semut tidak tahan pada tekanannya dan mempunyai keasidan yang agak tinggi. Maka, semut bukanlah penunjuk yang tepat dalam pengujian keaslian madu.

6. Tidak beku bila diletakkan di dalam peti ais
Ini juga salah satu fakta yang kurang tepat mengenai madu. Madu mengandungi 18-22% kadar air. Maka, madu asli tetap akan keras di dalam peti sejuk jika dibiarkan dalam tempoh yang lama. Namun ia tidaklah mengeras seperti ais atau madu tiruan. Namun, kebanyakkan madu asli tidak akan mengeras kerana kuantiti air di dalam nya sangat sedikit.

7. Pembentukkan kristal
Ramai yang cakap, jika terhasil kristal pada madu ia banyak gula atau dicampur gula. Lebih mudah cakap tiruan. Sebenarnya, madu asli pun mengalami situasi bergini jika disimpan pada suhu tidak sesuai. Ini kerana, madu asli yang mengandungi glukosa yang tinggi akan keluar dari keadaan super tepu ’supersaturated’ secara spontan membentuk glukosa monohidrat kerana kehilangan air. Jadi, jika terhasilnya permukaan kristal pada madu ia bukan indikasi yang tepat menyatakan bahawa madu tersebut tiruan

8. Madu boleh memasakkan telur
Madu tiruan juga dapat menghasilkan kuning telur setengah masak. Si penipu ini akan mencampurkan kapur yang bersifat panas di dalam madu tiruannya dengan kadar tertentu sehingga boleh menyebabkan kuning telur akan setengah masak. Awas, sangat berbahaya terhadap kesihatan organ dalaman!

Sumber: https://www.facebook.com/madutualanghutan/

Spesies yang menarik ini hanya tumbuh di Sichuan, China. Ianya boleh ditemui di kawasan pergunungan melebihi ketinggian 2,300 sehingga 4,000 meter di kawasan hutan. Rhododendron wasonii mendapat nama dari C R Wason, teman kepada Ernest Wilson, seorang pengumpul spesies tumbuhan terkenal di sekitar tahun 1910. Seperti apa yang selalu berlaku kepada spesies liar, tumbuhan ini lenyap atau dilupakan oleh peminat untuk seketika. Ianya diperkenalkan kembali pada tahun 1989.

Pokok renek malar hijau yang tahan lasak ini boleh tumbuh di antara 2-5 kaki tinggi. Keistimewaan yang dipamerkan oleh spesies ini terdapat pada warna daun dan bunganya yang amat menakjubkan. Daun-daunnya bersaiz 2-3 inci panjang dan 1-1 ½  inci lebar, berbetuk oval, tirus dan tajam di bahagian hujung. Pangkal daunnya pula berbentuk bulat. Menariknya, permukaan atasnya keras, licin seperti lapisan lilin dan berwarna hijau tua. Manakala permukaan bawahnya diliputi lapisan seakan kulit kacang dan akan bertukar menjadi merah gelap semasa usianya mencapai 2 tahun. Tangkai daunnya berukuran ¼ – ½ inci panjang.

Kebiasaannya lapisan lilin yang terdapat di bahagian atas daun akan lenyap semasa musim panas, di mana perlindungan kepada pucuk-pucuk muda tidak diperlukan lagi. Pada masa yang sama tona warna yang berada di bahagian bawah daun akan kelihatan bertambah merah pekat, dan daun-daun tua secara kontrasnya di antara dua warna ini akan menghasilkan pandangan yang menarik.

Bunga-bunganya akan muncul dan kembang mekar dalam bilangan 8 hingga 15 kuntum. Bentuknya seperti loceng dengan saiznya 1 ¼ -2 inci lebar. Kelopak bunga ini akan membentuk satu jambangan yang menarik dan kelihatan mekar dan bugar serta kelihatan amat cantik. Bunganya sememangnya amat menarik tetapi tidak wangi. Terdapat pelbagai variasi warna seperti putih, krim, merah jambu, kuning cair atau putih ros bergantung pada jenisnya.  Kesemua warna bunga ini akan dihiasi dengan titik-titik kecil berwarna merah tua pada setiap kelopak. Ia mula mengeluarkan bunga dalam bulan Mac dan April, dan tempuh berbunga akan berterusan sehingga awal atau pertengahan bulan Mei, tetapi bergantung kepada di mana ianya ditanam.

Spesies ini senang untuk ditanam dan tahan lasak. Pertumbuhannya adalah perlahan. Dalam masa 10 tahun ianya dikatakan  akan tumbuh dalam kadar 75 cm tinggi sahaja.

Seperti kebanyakan spesies tumbuhan liar yang lain, ia tidak gemar kepada kelembapan yang tinggi di bahagian bawah lubang tanaman. Justeru pastikan terdapat saliran pengairan yang baik atau  menanam mereka di atas batas-batas. Ia mampu bertahan kepada sinar matahari dan juga separa teduh.


Elak Dapat ‘Penyewa Dari Neraka’ Pemilik Hias Pangsapuri Jadi Homestay Cantik Dan Selesa

Ramai pemilik yang berhasrat untuk menyewakan rumah mereka tapi ragu-ragu kerana susah nak percayakan orang lain. Lebih lebih lagi sekarang banyak yang heboh tentang penyewa yang tidak bertanggungjawab menghancurkan harta benda pemilik kemudian hilang tanpa jejak. Sedih dan peritnya hati bila dah amanahkan rumah pada penyewa tapi itu balasan yang mereka beri. Sudah lah sewa bulanan tidak dibayar, rumah pula jadi tunggang terbalik gara gara ‘penyewa dari neraka’ ini. Pemilik juga perlu menanggung kerugian fizikal yang banyak untuk membaik pulik rumah.

Jadi, buat anda yang trauma mendengar cerita ngeri penyewa-penyewa ini, ada satu lagi cara boleh anda lakukan untuk memastikan anda boleh terus mendapat income melalui rumah yang tidak anda diami. Tukarkan rumah anda menjadi homestay yang boleh disewakan mengikut hari dan sudah tentunya ianya lebih mudah untuk diselenggara.

Menurut Encik Nordin Mohd Salleh, pangsapuri 900 kaki persegi ini pernah didiaminya sebelum dijadikan homestay kerana berpindah ke destinasi yang berhampiran degan tempat kerja beliau dan isteri. Unit ini sebenarnya merupakan pejabat jualan kediaman kawasan tersebut, jadi pintu masuknya agak berbeza dan istimewa.

Berpandukan konsep moden kontemporari, pemilik telah memilih warna putih, hitam serta merah membuatkan ruang tampak elegant. Ruang tamu hanya diisi dengan perabot yang betul betul perlu sahaja kerana pemilik tidak mahu trafik laluan terganggu. Kediaman beliau juga dihiasi dengan tumbuhan hijau yang diletakkan di pintu masuk supaya homestay ini nampak lebih menarik dan tenang.

Menurut penyampai radio ini lagi, beliau mahu pangsapuri miliknya ini memberi keselesaan kepada bakal penyewa. Biarpun ruang kecil, tetapi jika pandai menghias dengan berani dan terarah maka rumah tersebut akan tetap nampak menarik. Perancangan juga penting untuk memastikan kediaman tidak nampak serabut. Setiap orang berhak memiliki rumah idaman tidak mengira apa saiz, besar atau kecil.

Tidak cukup dengan isu persekitaran seharian yang membelenggu, tambah lagi dengan stress kerja. Pulang dari kesibukkan harian di pejabat, sudah pasti anda akan mencari sesuatu yang mampu melegakan minda dan memebri ketenangan. Apa kata inspirasikan kediaman anda menjadi sebuah spa. Untuk zahirkan sebuah kediaman yang mempunyai dekorasi ala spa, ini yang anda perlukan.

Letakkan bauan aroma terapi dalam rumah

Bauan aroma adalah antara solusi termudah untuk anda wujudkan elemen ketenangan dalam rumah walaupun tidak sama seperti pusat spa, bauan aroma seperti lavender sudah cukup untuk membuatkan anda khayal sebentar kerana ianya bersambung terus secara direct kepada sistem otak yang mengawal emosi dan menyimpan memori. Selain daripada bauan lavender, anda boleh juga letakkan chamomile, eucalyptus.

Wujudkan bunyi yang menenangkan

Perasan tak kalau anda berkunjung ke spa, item pertama yang anda akan lihat adalah hiasan berbentuk air terjun serta pancuran air? Ini kerana bunyi percikan air yang dihasilkan dari air pancut mampu membuatkan anda berasa tenang seketika. Tambahan, menurut kajian apabila anda melihat air yang beralun bersama ikan ia akan membawa pemikan yang serabut hanyut bersama. Selain itu, anda boleh hebatkan lagi kediaman ala spa anda dengan alunan muzik jenis soul dan elakkan dari memasang lagu kegemaran anda di dalam kereta tetapi adalah molek untuk tune lagu yang hanya menggunakan instrumen.

Baluti diri anda dengan tuala yang nyaman atau jubah mandi

Tuala putih selalu menjadi pilihan pengusaha spa untuk diberikan kepada pelanggan sementara menunggu giliran. Tualanya tidak menggunakan bahan peluntur untuk kekal putih, tetapi ianya dihangatkan untuk keselesaan pengunjung. Anda boleh lakukan perkara yang sama jika anda pulang ke rumah, selepas anda selesai membersihkan diri, baluti tubuh anda dengan tuala hangat suam kuku, untuk dapatkan ketenangan ditambah iringan muzik instrumental alunan perlahan.

Pasangkan lampu malap

Selain daripada memasang lampu flourescent untuk menerangi kediaman di waktu malam, anda juga boleh pasangkan lampu malap untuk mewujudkan elemen tenang dan romantik. Cadangan kadar pencahayaan yang sesuai adalah lampu putih lembut berkadaran 2700K Celcius. Kadar ini sesuai kerana pencahayaannya akan membuatkan anda berasa lebih tenang serta kemalapannya sesuai dengan keperluan anda.

Bawa masuk elemen semulajadi

Apabila telah tersedianya elemen air, tambahkan lagi satu item penting dalam dekorasi yang seimbang  iaitu pepohon hidup di dalam rumah. Tekstur alam semulajadi seperti kita ketahui amat efektif dalam memastikan aliran udara segar berterusan di dalam rumah. Selain daripada penyusunan pokok segar dalam rumah, anda juga boleh lekatkan wallpaper berunsurkan alam semulajadi atau konsep hijau.

Kerusi dan sofa empuk

Jika anda inginkan suasana seperti di dalam spa, anda boleh letakkan kerusi atau sofa empuk di ruang rehat utama. Elakkan penggunaan material bersifat keras seperti besi. Ini kerana anda mahukan suasana tenang dan manjakan diri. Manjakan diri, kena empuk, kalau keras, tak empuk namanya.

Ramai beranggapan untuk menghias rumah memerlukan tenaga kerja yang ramai, kalau yang membantu itu sanak saudara mungkin upahnya belanja makan dan minum selepas siap segala kerja deko tetapi lain pula halnya kalau kita mengupah pihak lain untuk membuat pemasangan, perlunya membayar kos tenaga kerja dan pelbagai lagi kos tambahan.

Untuk mengisi masa lapang, dia banyak merujuk laman web dekorasi rumah dan gabungkan dengan ilhamnya yang tersendiri. Selain itu, pemilik kediaman ini hanya memilih konsep hiasan minimalist berikutan masih belum mendirikan rumah tangga dan suka dengan tema yang simple serta tidak serabut.

Menurut perkongsian gambar daripada tuan rumah, penulis amat terkejut dengan hasil dekorasi rumah ini kerana setiap ruang kediaman tidak dibiarkan kosong tanpa hiasan. Daripada ruang parkir hadapan rumah hinggalah ke dapur, ada sahaja idea bijak pemilik untuk mencatikkan rumah.

Dari porch, pemilik banyak meletakkan tumbuhan segar dan juga sebuah bangku untuknya berehat sebentar sebelum masuk ke rumah atau memakai kasut sebelum meninggalkan kediaman. Pemilik nampaknya seorang yang amat sukakan material asas kayu kerana di ruang tamu pemilik banyak menggunakan perabot kayu seperti sofa kayu, tv kabinet dan juga kemasan lantainya bercorak urat kayu dipasang dari ruang tamu hingga ke dapur.

Bahagian hallwaynya tidak dibiarkan kosong selepas ditampal dengan wall sticker foam bercorak batu-bata dan serinya ditambah lagi dengan menggantung frame gambar. Walaupun bujang, itu tidak bermakna dapurnya dibiarkan begitu sahaja, terdapat sebuah meja makan 6 tempat duduk untuk beliau dan tetamu dan juga meja kaunter.

Sebelum

Selepas

Kedesaan Inggeris, yang sebenarnya sangat menitikkan keselesaan. Sederhana tetapi masih ada elemen gahnya. SUasana kedesaan tidaklah semestinya penuh dengan bunga-bungaan. Tetapi mesti ada barang sejambak dua sebagai penyeri suasana. Tetapi elemen seperti anyaman, perabot yang ringkas dan sederhana, gambar-gambar lama mahu pun lukisan pemandangan landskap desa Inggeris pastinya membantu.

Jika membuat tema suai padan, elakkan memilih gaya yang sangat bertentangan dengan tema kedesaan Inggeris. Sofa moden, nusantara, oriental semua tidak sesuai dengan tema ini. Anda boleh mencari sofa Inggeris atau kontemporari dengan elemen kaki kayu sebagai teras. Manakala bunga biarlah nampak semula jadi dan tidak terlalu sesak

Elemen vintage juga sesuai disuai padan tetapi jika boleh jangan terlalu banyak. Begtu juga dengan pop art kerana kita perlu faham, bila menyebut desa, banyak barangan lama diabadikan di kediaman tanda nilai sentimental. Warna pastel dan semula jadi sudah cukup untuk memberi suasana ruang nampak santai dan selesa. Apa yang paling penting ruang tidak terlalu sesak dan memberi rasa senang bila berada di dalamnya. Simple-simple je di IMPIANA.


Sabun Power, Tanggalkan Daki dan Kotoran Degil Tanpa Perlu Menyental

Akhir-akhir ni, Impiana tengok ramai dok kongsi sabun A1 atau di panggil sabun power. Dengar katanya sabun ni banyak kegunaan dan harga nya tak mahal pun dalam RM 3 jer untuk 5 buku sabun. Tapi kegunaan yang paling menarik dan mesti mak-mak suka adalah apabila ia berupaya memutihkan dan menanggalkan daki-daki yang terdapat pada baju putih terutamanya pakaian sekolah.

Namun, ada caranya untuk anda gunakan sabun A1 ini bagi tujuan membasuh baju putih seperti yang dikongsikan oleh Zakiah Hassan

Bahan-bahannya:
Sabun A1 (beli kat kedai Eco) atau sabun cap kapak/buruh (ada di Mydin)
Sabun basuh baju (cecair atau serbuk)
Air
Mesin basuh (nak basuh tangan pun boleh)

Cara-caranya:
1. Lemparkan baju sekolah agama dulu ke dalam mesin basuh.

2. Bubuh sabun basuh biasa.

3. Setkan mesin dengan mode speedy soak (ikut jenis mesin basuh).

4. Bubuh air.

5. Masukkan suku biji sabun kuning ke dalam mesin basuh (nak sagat pun boleh).

6. Tenyehkan sabun kuning di leher baju kemeja, hujung lengan, poket..atau kesan kotoran yang lain. Lepas tu jangan lupa lempor dalam mesin.

7. Tutupkan mesin basuh.

8. Pergilah keluar berjimba dengan anak2 dan suami. Disarankan pergi shopping atau makan berat. Setakat minum cendol bawah pokok tak sempat siap.

9. Balik rumah dah siap.

10. Sidai lah baju putih tersebut sambil kembang hidung melihatkan kebersihannya.

Memandangkan tenaga lestari semakin menjadi tarikan di Malaysia, ramai rakyat tempatan kini menukar ke penggunaan tenaga yang boleh diperbaharui secara separa atau keseluruhan di rumah mereka. Salah satu tenaga lestari yang paling popular yang telah mula diterima oleh rakyat Malaysia ialah tenaga solar, yang merupakan tenaga boleh diperbaharui yang paling mudah diakses berkat cuaca tropika negara kita.

Aplikasi tenaga solar yang paling biasa digunakan di kediaman ialah pemanas air solar sebagai sumber tenaga alternatif untuk sistem pemanasan air di rumah. Di samping peningkatan aksesibilitinya, pemanas air solar mendatangkan banyak kelebihan kepada pemilik rumah seperti pengurangan bil elektrik dan manfaat mesra alam dalam jangka masa panjang sambil mengekalkan kecekapan yang sama seperti pemanas air tradisional. Penggunaan pemanas air solar adalah pilihan terbaik bagi yang berminat untuk memulakan penggunaan tenaga mampan sebelum melabur wang yang besar untuk penggunaan tenaga lestari secara meluas di rumah mereka.

“Walaupun terdapat peningkatan keperluan untuk pemanas air solar sebagai sumber tenaga alternatif, kami mendapati masih ramai yang meragui untuk memasangnya di rumah akibat tanggapan yang salah terhadap penggunaannya. Sedangkan dengan kemajuan teknologi moden, pemilik rumah boleh memilih daripada pelbagai pilihan mengikut keperluan dan keadaan rumah untuk menikmati manfaat penggunaan sistem ini dengan sepenuhnya,” menurut Encik Mok Gim Kaw, Penasihat Kanan Produk SolarMate, pengeluar terma solar pertama yang diperakui di Malaysia yang bekerjasama dengan Waterco Malaysia untuk menyediakan penyelesaian penapisan dan pemanasan air yang komprehensif kepada pelanggan.

Sekiranya anda mempunyai sebarang keraguan dan pertanyaan mengenai pemasangan dan penggunaan pemanas air solar, berikut adalah beberapa penjelasan yang menghapuskan mitos tentang sistem ini!

Mitos #1 Pemanas air solar hanya berfungsi pada hari yang cerah

Pertama sekali, mari kita fahami bagaimana pemanas air solar berfungsi. Pemanas air solar menggunakan tenaga sinaran matahari untuk memanaskan air sejuk dan memindahkan air yang dipanaskan ke dalam tangki simpanan yang sedia untuk digunakan. Selepas pemeriksaan keadaan bumbung rumah anda dan penentuan saiz tangki air, peranti pemanasan yang mempunyai panel solar di permukaannya akan dipasang di atas bumbung anda.

Memandangkan sistem ini menggunakan sinaran solar untuk memanaskan air, ia masih boleh berfungsi pada hari mendung kerana keadaan cuaca tidak akan menghalang sinaran matahari. Walaupun output maksimum pemanas air solar mungkin berkurangan waktu cuaca mendung, sesetengah pemanas air solar dipasangkan dengan sistem pemanasan sokongan untuk menghasilkan air yang telah dipanaskan ke suhu yang diperlukan. Ia juga boleh dipasangkan dengan sistem sokongan elektrik untuk meningkatkan operasi apabila diperlukan untuk memastikan bekalan air panas berterusan waktu cuaca yang tidak diingini.

Mitos #2 Lebih besar, lebih baik

Tidak sama sekali! Pemanas air solar dipilih dan dipasang berdasarkan beberapa pertimbangan untuk memaksimumkan kecekapan kos. Beberapa perkara yang perlu dipertimbangkan sebelum memasang pemanas air solar di rumah ialah bilangan penghuni rumah, kapasiti penyimpanan air panas, struktur bumbung dan banyak lagi faktor lain demi pemilihan produk yang paling sesuai dengan keperluan anda. Berdasarkan bilangan ahli keluarga, anda boleh memilih pemanas air solar dengan kapasiti tangki kecil atau besar yang mampu membekalkan jumlah air panas yang mencukupi untuk penggunaan semua. Anda tidak perlu mengeluarkan duit untuk pemasangan dan penyelenggaran yang lebih daripada apa yang diperlukan. Jadi ingat untuk berbelanja untuk apa yang diperlukan sahaja!

Mitos #3 Pemanas air solar memerlukan penyelenggaraan yang banyak

Kos penyelenggaraan yang tinggi adalah salah satu kebimbangan utama pemilik rumah apabila mereka mempertimbangkan pemasangan pemanas air solar. Sebenarnya, sistem ini hanya memerlukan penyelenggaraan yang minimum jika ia dipasang dengan betul dan diservis secara berkala oleh pembekal yang boleh dipercayai. Adalah dinasihatkan untuk menjadualkan servis dan pemeriksaan produk setiap 4 hingga 5 tahun untuk memastikan pemanas air solar anda berada dalam kefungsian optimum.

Pemanas air solar direka untuk bertahan dan biasanya ia boleh bertahan selama 15 hingga 20 tahun. Walaupun ia memerlukan penyelenggaraan yang minimum dalam jangka hayat penggunaan, ia masih boleh mencapai kefungsian maksimum dan mengurangkan kos elektrik dalam jangka masa panjang jika ia diselenggara dengan betul.

Mitos #4 Pemanas air solar hanya dapat menjimatkan bil elektrik dengan sedikit

Anda boleh menjimatkan sekurang-kurangnya 20 hingga 30 peratus daripada bil elektrik bulanan anda dengan menukar pemanas air elektrik tradisional anda kepada pemanas air solar! Walaupun pemasangan pemanas air solar lebih mahal daripada pemanas tradisional, ia menggunakan cahaya matahari yang percuma untuk berfungsi dan anda dapat menikmati pengurangan kos elektrik dalam jangka masa panjang.

“Pemanas air solar pasti boleh membantu mengurangkan penggunaan tenaga di rumah anda. Walau bagaimanapun, terdapat beberapa faktor yang akan menentukan kadar penjimatan elektrik selepas peralihan kepada sistem pemanas air solar. Jumlah air panas yang digunakan dan prestasi sistem adalah antara faktor-faktor yang perlu dipertimbangkan sebelum pemasangan. Oleh itu, sila rujuk pembekal yang boleh dipercayai untuk memilih pemanas air solar yang bersesuaian dengan keperluan anda dan pastikan penyelenggaraan dijalankan untuk mengekalkan kecekapan sepanjang penggunaan,” jelas Encik Mok.

Anda lebih yakin untuk memasang pemanas air solar untuk rumah anda? Pastikan anda menghubungi pembekal profesional untuk memahami lebih lanjut tentang sistem ini sebelum memasangnya!

Tip ‘awet’ kayu supaya tak mudah reput dan rosak walaupun terdedah hujan, panas. Selalunya masalah yang sering dialami ialah kayu yang digunakan untuk kerja-kerja DIY menjadi reput dan rosak.

PETUA MENGAWET KAYU

Ramai tukang suka menggunakan kayu untuk projek-projek DIY. Kayu memang cantik dan berseni semula jadi selain senang dibentuk, dicantum dan dikendali. Tetapi kayu lama kelamaan akan reput, rosak tekstur asal dan hilang kekuatannya terutama jika terdedah kepada faktor cuaca, kulat dan serangga.

Saya kongsikan di sini petua mengawet kayu supaya tahan lama yang diajarkan oleh bapa saya seorang tukang rumah, tukang kayu dan pernah terlibat dengan industri kayu balak di Sarawak selama berpuluh tahun.

Teknik rawatan kayu ini sangat ekonomik. Saya hanya gunakan campuran ubat gegat (naphthalene) dengan minyak diesel. Sediakan bahan dalam kuantiti sesuai dengan jumlah kayu yang hendak dirawat. Biasanya seliter diesel cukup untuk 1 meter padu kayu.

Saya gunakan sebungkus ubat gegat. Ubat gegat ditumbuk halus sehingga menjadi tepung dan dilarutkan di dalam minyak diesel. Gunakan topeng pernafasan yang sesuai semasa penyediaan dan proses merawat kayu sebab wap naphthalene ini bahaya jika disedut berlebihan.

Kayu yang hendak dirawat mestilah betul-betul kering. Campuran bahan tadi boleh disapu dengan berus atau penggelek cat, ataupun disembur ke atas kayu. Biarkan ia meresap ke dalam kayu dan keringkan. Jangan jemur terus di bawah matahari.

Bau ubat gegat akan kekal dalam isi kayu untuk tempoh bertahun-tahun walaupun kayu terdedah dengan cuaca panas dan lembap. Malah kalau naik ke atas syiling rumah saya yang rangkanya dibuat dengan kayu terawat ini kita akan hidu bau ubat gegat walaupun setelah lebih 5 tahun! Lipas, cicak, tikus dan serangga-serangga perosak memang tak berani dekat.

Gambar menunjukkan rak tempat isteri saya menanam bunga yang dibuat daripada kayu terawat dengan teknik ini. Selepas rawatan, kayu tersebut terbiar selama lebih empat tahun di atas tanah sebelum dikutip untuk dibuat rak bunga ini.

Semasa memotong, bau naphthalene masih kuat dan kayu masih kekal elok. Rak bunga ini sudah lebih setahun di situ tanpa dicat dan terdedah kepada cuaca di tepi pantai yang panas dan lembap, di atas tanah tanpa beralas.

Dalam kita menghias kediaman sempena hari raya, benar kita perlu lebih peka terhadap kehendak semasa. Tetapi bukanlah tiket untuk kita berhabisan dan berbelanja besar untuk mejadikan ruang kediaman umpama set drama bersiri.

Masih ada jalan lain yang boleh kita usahakan dengan sentuhan yang minima tetapi impaknya maksima. Suai padan yang terancang bukan hanya datang dari benda yang baharu, tetapi perancangan bijak. Barulah betul-betul hias…

Senaraikan Apa Yang Perlu Ditukar.

Adakala kita rambang mata dibuatnya dengan segala tawaran yang ada di pasaran. Jangan kerana ini, kita merosakan bajet yang telah di rencanakan. Jadi tulis senarai apa yang boleh ditukar, atau diganti baru.Mungkin dalam sebuah ruang kita bataskan hanya 2 barang baru dibeli baru. Misal kata langsir dan alas meja.

Hormati Bajet Anda

Benar adakala kita ghairah menghias kediaman untuk menerima kehadiran orang ramai. Begitu ghairah sehingga kita terlupa bajet yang telah ditetapkan. Jadi hormati bajet anda dan cuba cari alternatif yang lebih menguntungkan. Tahukah anda kini banyak kedai harga jimat yang menawarkan produk yang sungguh menarik dan cantik. Malah sesuai untuk anda gunakan sempena musim perayaan dan digunakan oleh pengunjung ramai.

Kuasa Warna

Mahu ruang kediaman tampil berbeza di hari raya? Hanya tukar feature wall anda kepada warna berbeza. Misal kata tahun lalu ruang kediaman anda menggunakan warna hangat atau terang. Tahun ini tukar kepada warna dingin. Ia bukan sahaja memberi impak berbeza malah mood raya pun dapat dirasakan. Cuba buka FB IMPIANA dan lihat video BUAT SENDIRILAH yang banyak membantu.

BIG N BOLD

Adakala kita tidak perlu tukar banyak. Cukup sebuah dua barangan yang agak menonjol dan menarik. Misal kata hiasan dinding seperti cermin atau jam yang agak besar. Atau anda boleh menukar kedudukan hiasan dinding dan digantikan dengan lukisan abstrak dari koleksi gambar keluarga.Ia agak mudah kerana dinding merupakan elemen menegak yang menjadi sasaran utama pandangan mata. Tidak perlu banyak, kita tukar kepada sesuatu yang besar dan menonjol.

Kuasa Cahaya

Satu lagi aspek mudah dan ringkas. Anda nak tukar mood cahaya sahaja pun tidak mengapa. Jika dahulu menggunakan lampu kalimatang, kini nak menjadikan ruang kediaman lebih dramatik pun ok. Malah lebih menarik sempena hari raya. Panggunaan lampu meja, lampu lantai dan down light yang warm sememangnya memberi mood yang cantik dan elegan pada ruang. Manakala yang lain, tidak perlu ditukar. Cukup dengan bermain dengan cahaya.

Elemen Semula jadi

Hiasan kediaman yang cantik bukan hanya terletak pada perabot yang mahal. Kita selalu terlupa, elemen hidup memainkan peranan yang sangat penting. Ia bukan sahaja mencantikkan ruang tetapi memberi satu elemen yang luar biasa pada ruang kediaman. Serikan ruang kediaman anda dengan pokok hiasan semula jadi dan pastikan ia bukan dari jenis beracun. Kini terdapat pelbagai teknik mengabadikan elemen hijau di dalam kediaman yang boleh anda terapkan khas sebagai hiasan sempena hari raya.


Hanya Gunakan Lemon Untuk ‘Microwave’ Bersih Dan Wangi! Ini Caranya

Dah bertahun-tahun guna ketuhar gelombang mikro atau microwave dirumah tapi tak pernah sekali pun terfikir nak cuci. Kadangkala, sampai ada kesan hitam pada bahagian dlam akibat daripada sisa makanan yang tertinggal.

Dan bagi sesetengah pengguna pula, mungkin tidak pasti bagaimana cara nak bersihkan microwave dengan mudah. Jadi kali ini IMPIANA kongsikan dengan anda trik dari seorang pengguna Facebook yang mencuci microwave miliknya hanya dngan menggunakan lemon. Jom kita cuba!

Keadaan sebelum.

Tips Bersihkan dan Wangikan Microwave

1⃣ Ambil mangkuk dan letakkan air separuh sahaja

2⃣ Perah dan letakkan hirisan lemon dalam air tersebut

3⃣ Masukkan dalam microwave.

4⃣ On kan selama 5 minit.

5⃣ Tunggu 2 minit sebelum buka microwave (untuk pastikan wap air tersebut tak keluar dari microwave)

6⃣ Lap microwave dengan kain bersih. Senang betul tak yah nak sental kerak-kerak dan sisa minyak tu. Bau pun harum semerbak lemon gitu.

Siap!

Senang dan cepat kan?

Nota kaki.

Nak guna soda bicarbonate pun boleh juga.
Belajar sesuatu?

Salinda Sopian
Jom cuci microwave

Teringin nak buat sup makan malam ni, tapi bila fikir balik, kalau beli bahan banyak terbuang, terus lupakan hasrat. Zaman sekarang ni, tak perlu risau, pelbagai cara digunakan untuk memudahkan kerja dapur. Suri rumah ini kongsi tip mudah dan jimat cara penyimpanan bahan masakan yang ada di dapur untuk tahan lebih lama.

SENANG SEGAR JIMAT??
Cara penyimpanan yg berkesan untuk tempoh masa lama bagi bahan2 masakan yg mesti ada di dapur tapi kadang kita guna sikit je?

1.Daun sup?
-Pokok daun sup perlu di simpan di dalam botol plastik (bekas minuman 1.5L) dan diletakkan didalam peti ais
-Caranya..potong 2 botol minuman..masukkan pokok daun sup dan tutup. Penting utk memastikan air diletakkan sedikit sahaja setakat cecah pada HUJUNG AKAR sahaja.Air yg banyak akan menyebabkan bahagian batang pokok tenggelam dan batang daun sup jadi lembik dan busuk?
-Pokok yg disimpan dengan kaedah ni dapat bertahan lebih dari sebulan

2.Lengkuas? dan Serai?
– Disimpan di dalam botol kaca dan di isi dengan air sehingga tenggelam keseluruhan lengkuas dan serai tersebut
-Air boleh ditukar 2 minggu sekali atau ikut keperluan
-Perlu disimpan dalam peti ais dan mampu bertahan berbulan lamanya

3.Cili api dan Lada Merah?
-Cili api dan lada merah perlu dibuang tangkai terlebih dahulu sebelum disimpan utk mengelakkan tangkai menjadi lembik sekaligus menyebabkan cili dan lada menjadi busuk
-Disimpan dalam bekas bertutup yg di alas dengan tisu dapur atau kertas surat khabar
-Setiap kali menggunakan bahan ini..rajin2 kan diri utk lap penutup bekas simpanan cili supaya wap2 air hilang dan salin tisu dan kertas jika dah terlalu basah
-Simpan dalam peti sejuk InshaaAllah akan tahan lama

Bahan2 yg disimpan dengan cara yg betul akan dapat bertahan lama .Di samping memudahkan dan mengelakkan pembaziran,duit belanja dapur kita juga dapat dijimatkan??Selamat mencuba?
Simple tips dr suri rumah

Sumber : Suhana Mat Rasu Via (MAHN)

Bagi penduduk kota, pemilihan tandas duduk sudah menjadi kebiasaan. Sekarang ini pun, jika di diperhatikan, kampung-kampung ramai lebih gemar memilih tandas duduk berbanding cangkung. Tandas duduk dianggap lebih bersih, selamat dan mudah diselenggara berbadning jenis cangkung. Tapi, adakah tandas duduk lebih sihat jika dibandingkan dengan jenis cangkung?

KAJIAN
Dalam sebuah kajian yang diterbitkan oleh jurnal igestive Diseases and Sciences, Dov Sikirov menilai bahawa penggunaan tandas duduk atau cangkung mempengaruhi kelancaran saat membuang air besar.

Ketika tubuh berdiri tegak, usu yang menjadi tempat simpanan sisa yang perlu di buang (najis) di tekan ke atas oleh otot puborectalis agar ia tidak keluar seblum tiba masanya. Jika menggunkan tandas duduk, otot puborectalis masih berada dalam posisi seperti masih berdiri. Hal ini menyebabkan kurang kotraksi atau erti kata lain, otot tersebut masih menyekat untuk mengeluarkan najis apabila tiba masanya. Ini bermakna, anda akan mengalami sedikit gangguan saat membuang tanpa anda sedari. Sebab itu, ada sesetengah orang akan mengambil masa yang lama dan tenaga lebih untuk selesai membuang.

KENAPA TANDAS CANGKUNG TERBAIK
Di dalam posisi cangkung, selsuruh otot puborectalis tidak bekerja, sehingga memudahkan proses pembuangan. Tambahan, posisi cangkung dapat membentuk sudut anorektal lebih sempurna. Sudut anorektal adalah sudut yang terbentuk di hujung atau ekor tulang belakang yang bertemu dengan usus utama. Jika mengunkan tandas duduk, dikhuatiri sudut ini tidak dapat terbentuk baik dan menghalang tinja atau najis dari keluar.

PENYELESAIAN
Jika kediaman anda memang sudah tersedia tandas duduk. Tidak bermakna anda perlu ubah suainya menjadi tandas cangkung. Gunakan bangku untuk mengangkat kaki sehingga dikedudukan 35 darjah untuk menyerupai posisi mencangkung. Dan elak posisi 90 darjah untuk mendapatkan kelancaran yang terbaik untuk mengeluarkan tinja.

Bahan-bahan:

1 biji Tong cat 5 liter
4 batang kayu sebagai kaki
Span
Skru
Fabrik untuk membalut
Gam lilin

Cara-cara:

Tip: Nak lebih cantik, catkan bahagian kaki


(VIDEO) DIY Rak Pengstoran Bajet Tapi Cun

Rak terbuka adalah idea terbaik untuk anda yang mencari ruang pengstoran tertutup. Sebenarnya banyak faedah penggunaan rak atau ruang pengstoran terbuka. Antaranya ialah ia mengurangkan kadar pembiakkan bakteria atau serangga perosak berbanding almari yang tertutup. Bagi barang dapur seperti bawang dan buah-buahan, ia menjadikan stok simpanan anda tahan lebih lama kerana terdapat aliran udara yang membantu mengurangkan kadar kelembapan di ruang simpanan.

Impiana Nak kongsi DIY rak cantik dari bakul bajet

Asal beli kuali baru atau non-stik mesti boleh jadi gagal memasak nak-nak kalau goreng telur, ikan dan sebagainya. Walaupun dah guna minyak, masakkan tetap melekat. Rupanya, menurut Chef Wan Luqman, ada cara nak pastikan kuali yang baru dibeli tidak melekat dan tahan lama.

Orang putih cakap “season the wok”. Untuk ape bakar? Carbon steel wok ni kalau tak jaga dia, tak manjakan dia, dia akan cepat berkarat. Jadi untuk elakkan berkarat, kita kena bakar kuali ni dulu sebelum guna dia.

Salah satu lagi sebab nak bakar adalah supaya masakan kita tak melekat. Jadi pengalaman memasak anda lebih seronok. Proses semua makan masa lebih kurang 30-45minit bergantung kepada power api dapur anda.

1. Kuali ni masa baru beli dia berbungkus dalam plastik. Bila buka plastik, permukaan kuali tu dia berminyak / greasy. Itu adalah minyak dari kilang…kite kena cuci dulu. Tenyeh gosok dengan sabun guna span besi ye. Depan belakang bontot dia kita gonyoh semua.

2. Dah gonyoh guna span besi mesti la nampak kesan² tu. Biarkan je. Jangan sedih pulak kuali calar.

3. Set kan api dapur yang paling kuat dan mula bakar!

4. Bakar sampai kebiruan ke seluruh permukaan kuali ni tau, biar rata semua tempat. INGAT JANGAN LAMA SANGAT, BILA DAH START BIRU TERUS ALIH KE PERMUKAAN LAIN. KALAU LAMA SANGAT KAT TEMPAT SAMA, NANTI YANG BIRU TU AKAN JADI MERAH. TANDA BESI TERLALU PANAS dan akan berkarat di kemudian hari.

Bakar seluruh permukaan kuali ye. Jangan leka dan lalai

5. Dah siap dan biarkan dalam 10 minit.

6. Lepas 10 min, kite test season. Letak minyak sikit.

7. Guna paper towel untuk ratakan ke seluruh permukaan kuali. Ingat, tisu dapur ye. Bukan guna tisu muka

8. Test Run, goreng la pape pun, bawang ke, daun bawang ke halia ke serai ke. seronok waktu ni tengok mereka berlari. Goreng je sampai garing ke hangus ke

9. Bile dah garing kaw-kaw, buang bahan goreng tadi dan guna tisu tadi untuk lap permukaan kuali.

10. Dah habis lap, biarkan sekejap dalam 3-5min. Bagi dia cool down dulu.

11. Kemudian bilas dan gosok guna span tanpa sabun ye

12. Lap-lap bagi kering kemudian panaskan. Titiskan minyak sikit dan sapu rata lagi sekali

13. Bila kita gosok guna tisu sambil api menyala, dia akan start berasap. Tutup api, siap.

Esok-esok nak pakai, panaskan dulu, ratakan sedikit minyak ke seluruh permukaan kuali…baru guna. Ini dipanggil pre season.

Buat 2-3 kali pre season, insyaallah lepas tu kuali akan hitam gelap gelita macam kat restoran tu, itu lah yang kita mahu. Konpem x melekat sampai sudah.

Setiap kolam sama ada ia hanya sebagai hiasan atau pun menjadi kolam ikan mempunyai masalah yang sama iaitu kualiti air. Kualiti air adalah antara faktor utama terhadap keseluruhan ekosistem yang terbentuk di dalam kolam. Kalau airnya keruh dan mempunyai kotoran, bukan sekadar tak sedap mata memandang malah mengancam habitat hidup akuatik yang mendiami nya.

Oleh itu, Untuk pastikan air kolam sentiasa dalam keadaan bersih sistem tapisan perlu diambil berat. Terdapat pelbagai rekaan sistem tapisan kolam di pasaran. Sama ada yang mahal dan murah. Setiap satunya fungsi adalah sama cuma kekerapan penyelenggaraan dan kualiti air yang dihasilkan menjadi perbezaan.

Tapi kali ini, LAMAN Impiana nak ajak anda untuk cuba membina sendiri sistem tapisan di dalam pasu. Berbanding menggunakan kotak atau tong khas yang berwarna hitam , adalah lebih baik gunakan pasu supaya ia kelihatan lebih menarik dan tak adalah nampak sangat macam penapis kolam.

Bahan-bahan:

Pasu plastik berukuran 47cm
25mm flexible hose
Penapis plastik (ikut saiz lantai pasu)
Span atau scrubbies secukupnya
1 biji 40mm U-bend kit paip
1 biji 40mm shower drain
1 biji 25mm double-end penyambung paip
3 biji 22mm penyambung paip “L”
1 biji 40mm tank overflow outlet
2 biji 22mm penyambung paip “T”
1 biji 22mm paip inlet tangki
4 batang 18-30mm metal screw-adjust
1 batang paip PVC 22mm x 2 meter
1 peket Bacteria culture untuk kolam
Gam untuk mencantumkan setiap sambunggan

Cara-cara:
1. Dengan menggunakan drill, tebuk lubang pada bahagian lantai pasu untuk pasangkan shower drain

2. Tebuk 2 lubang di kanan dan kiri dinding pasu yang akan berfungsi sebagai inlet dan outlet dan pasang kaki paip untuk kedua-dua kegunaan ini tadi.Untuk outlet, gunakan 40mm tank overflow untuk mendapatkan kelancaran air yang baik.

3. Cantumkan P-Trap pada shower drain dan diikuti dengan U-bend kit seperti dalam gambar. Bahagian ini akan berfungsi sebagai overflow.

4. Bagi mengatasi paip sambungan dari U-bend kit patah atau rosak apabila menerima tekanan air, letakkan klip sebagai sokongan yang disambungkan pada dinding pasu.

5. Bahagian dalam pasu, susun peyambung “T” dan “L” untuk mendapatkan ukuran paip yang diperlukan seperti di dalam gambar dan cantumkan

6. Tebuk sedikit lubang pada penapis sebagai laluan paip.

7. Masukkan paip “T” yang telah disambung pada lubang penapis yang telah disediakan dan letakkan paip panjang.

8. Ukur ketinggian paip panjang tadi yang diperlukan untuk menyambungkan bahagian “T” tadi dengan outlet yang telah di letakkan pada dinding pasu.

9. Sambungkan paip yang di potongkan tadi dengan outlet menggunkan penyambung sesiku atau “L”

10. Susun Span atau scrubbies memenuhi ruang pasu dan pasu anda sedia untuk disambungkan atau dipasang pada elemen air.

Ini adalah keadaan overflow. jika air berlebihan di dalam tangki ia akan keluar. Untuk tugas-tugas penyelenggaraan, paip overflow ini perlu di turunkan.

Sumber: http://www.prior-it.co.uk/

Rekaan dapur gas kini sudah terlalu moden dan bukan lagi klasik seperti rekaan dulu-dulu. Ada bermacam jenis dapur gas seperti stainless steel dan yang paling popular sekali adalah dapur gas kaca yang jenis built-in. Tarikan utama dapur jenis ini ianya nipis dan kelihatan bergaya, ramai surirumah yang memilih untuk menggunakannya. Memang tidak dapat dinafikan dapur jenis ini cantik tetapi hakikatnya ia agak berbahaya.

Terdapat beberapa insiden di mana dapur gas kaca meletup dan pecah berderai. Memang sayang bila beli dapur mahal-mahal dan pecah tetapi lagi sayang kalau keselamatan diri tergadai kan? Oleh itu, IMPIANA ingin berikan beberapa tips penjagaan dapur kaca dan kebanyakkan insiden yang berlaku adalah atas kecuaian diri sendiri. Hati-hati!

BAHAYA JIKA PERIUK TERLALU BERAT

Kena faham yang dapur gas sebegini tidak mampu untuk menampung berat yang melampau.  Anda perlu mengelak daripada menggunakan periuk yang besar dan memasak sesuatu dengan kuantiti yang banyak dan berat. Jangan pakai lenjan je letak periuk yang berat-berat atasnya. Jenis dapur gas kaca ni selalunya dia ‘ ditanam’  dalam kabinet jadi mana boleh tampung berat yang melampau sangat.

JANGAN LAP DAPUR MENGGUNAKAN KAIN BASAH

Selepas aktiviti memasak, pasti terdapat sisa-sisa makanan yang tertumpah atas dapur. Bagi mereka yang menggunakan dapur gas kaca ini, jangan terus serta merta mengelap dapur anda selepas menggunakannya. Terutamanya jika anda menggunakan kain basah kerana ia amat berbahaya. Tunggu permukaan dapur gas sejuk terlebih dahulu barulah lap.

PASTIKAN ADA RUANG PADA BAHAGIAN BAWAH DAPUR

Perlu ketahui yang dapur kaca jenis ini ianya direka khas mengikut saiz kabinet agar terdapat ruang pengudaraan di bahagian bawahnya. Amatlah berbahaya jika anda letakkan di atas kabinet sebegitu sahaja tanpa ada ruang udara pada bahagian bawah dapur. Bahang panas memasak yang terkumpul dan ia boleh menyebabkan kaca retak kerana suhu yang panas.

JANGAN MASAK TERLALU LAMA

Jangan masak terlalu lama jika anda menggunakan dapur kaca. Dapur jenis ini mempunyai tahap limit penggunaanya. Apabila anda masak terlalu lama dapur akan menjadi over heat dan boleh menyebabkan ia meletup.

PASTIKAN DAPUR KACA BERKUALITI

Jika ingin membeli dapur kaca pastikan dahulu kualiti rekaannya dan diiktirafkan. Biar mahal asalkan keselamatan anda terjamin berbanding membeli yang murah dan tidak berkualiti, mampu membahayakan anda.